
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 790 

4 Απριλίου 2013 


ΑΠΟΦΑΣΕΙ Σ 

Αριθμ. 1345 

Έγκριση τροποποίησης Οργανισμού Εσωτερικής Υπη¬ 
ρεσίας της Δημοτικής Επιχείρησης Ύδρευσης Απο¬ 
χέτευσης Έδεσσας. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις των άρθρων 1 και 7 του ν. 1069/1980 
(ΦΕΚ 191/Α71980) «Περί κινήτρων δια την ύδρευσιν επι¬ 
χειρήσεων υδρεύσεως και αποχετεύσεως». 

2. Τις διατάξεις του άρθρου 280 παρ. I του ν. 3852/2010 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης». 

3. Τις διατάξεις του άρθρου 24 του Π.Δ. 142/10 (ΦΕΚ 
235/Α'/2010) «Οργανισμός της Αποκεντρωμένης Διοίκη¬ 
σης Μακεδονίας- Θράκης». 

4. Την υπ’ αριθμ. 77/2012 απόφαση του Διοικητικού 
Συμβουλίου της Δ.Ε.Υ.Α. Έδεσσας με την οποία εγκρί- 
θηκε η τροποποίηση του Οργανισμού Εσωτερικής Υπη¬ 
ρεσίας της Δ.Ε.Υ.Α. Έδεσσας. 

5. Την υπ’ αριθμ. 367/2012 απόφαση του Δημοτικού 
Συμβουλίου Έδεσσας με την οποία εγκρίθηκε η υπ’ 
αριθμ. 77/2012 απόφαση του Διοικητικού Συμβουλίου 
της Δ.Ε.Υ.Α. Έδεσσας. 

6. Το άρθρο 90 του Κώδικα Νομοθεσίας για την Κυ¬ 
βέρνηση και τα Κυβερνητικά όργανα, που κυρώθηκε 
με το άρθρο πρώτο του Π.Δ. 63/2005 (ΦΕΚ 98/Α705) 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα», σχετικά με την υποχρέωση 
αναγραφής κάλυψης δαπάνης που συνεπάγεται η έκ¬ 
δοση κάθε κανονιστικής πράξης. 

7. Την υπ’ αριθμ. οικ. 684/11-1-2011 απόφαση Γενικού 
Γραμματέα Αποκεντρωμένης Διοίκησης Μακεδονίας 
Θράκης (ΦΕΚ 88/τ.Β731-1-2011) περί παροχής εξουσιοδό¬ 
τησης υπογραφής πράξεων και εγγράφων «Με εντολή 
Γενικού Γραμματέα Αποκεντρωμένης Διοίκησης Μακε¬ 
δονίας Θράκης» στον Προϊστάμενο της Γ ενικής Διεύθυν¬ 
σης Εσωτερικής Λειτουργίας και στους Προϊσταμένους 
των οργανικών μονάδων αυτής, αποφασίζουμε: 


Εγκρίνουμε την τροποποίηση του Οργανισμού Εσωτε¬ 
ρικής Υπηρεσίας της Δημοτικής ΕπιχείρησηςΎδρευσης 
Αποχέτευσης Έδεσσας (Δ.Ε.Υ.Α. Έδεσσας) όπως αυτή 
ψηφίστηκε με την υπ’ αριθμ. 77/2012 απόφαση του Διοι¬ 
κητικού Συμβουλίου της Δ.Ε.Υ.Α.Έδεσσας και εγκρίθηκε 
από την 367/2012 απόφαση του Δημοτικού Συμβουλίου 
Έδεσσας, ο οποίος διαμορφώνεται ως εξής: 

ΚΕΦΑΛΑΙΟ Α' 

ΑΝΤΙΚΕΙΜΕΝΟ ΟΡΓΑΝΙΣΜΟΥ ΕΣΩΤΕΡΙΚΗΣ ΥΠΗΡΕΣΙΑΣ 
Άρθρο 1 

Περιεχόμενο Οργανισμού 

Ο Οργανισμός Εσωτερικής Υπηρεσίας (Ο.Ε.Υ.) της Δη¬ 
μοτικής ΕπιχείρησηςΎδρευσης - ΑποχέτευσηςΈδεσσας 
ρυθμίζει τα ζητήματα που αφορούν στην οργάνωση, 
τη σύνθεση, τις αρμοδιότητες και τη λειτουργία των 
υπηρεσιών της, τον αριθμό των οργανικών θέσεων του 
τακτικού προσωπικού κατά υπηρεσία, την τοποθέτηση 
στις θέσεις σύμφωνα με τις ειδικότητες και ανάλογα 
με τις ανάγκες της υπηρεσίας, τον τρόπο πρόσληψης 
και απόλυσης, τις αποδοχές, την πειθαρχική ευθύνη και 
γενικά κάθε θέμα που έχει σχέση με την υπηρεσιακή 
κατάσταση και τα δικαιώματα του απασχολούμενου 
προσωπικού και τις υποχρεώσεις της Δ.Ε.Υ.Α.Ε. προς 
το προσωπικό που από την πρόσληψη του αποδέχεται 
τον Ο.Ε.Υ. ως εργασιακή σχέση. 

ΚΕΦΑΛΑΙΟ Β' 

ΣΥΓΚΡΟΤΗΣΗ - ΔΙΑΡΘΡΩΣΗ ΥΠΗΡΕΣΙΩΝ 
Αρθρο 2 

Διοικητικό Συμβούλιο 

1. Οι υπηρεσίες της Δ.Ε.Υ.Α.Ε. τελούν κάτω από την 
εποπτεία και την καθοδήγηση του Διοικητικού Συμ¬ 
βουλίου της. 

Η Δ.Ε.Υ.Α.Ε. διοικείται από το Διοικητικό Συμβούλιο, η 
σύνθεση του οποίου και οι αρμοδιότητες του ορίζονται 
από την υπ’ αριθμ. 7441/05.10.1999 (ΦΕΚ 1945/Β7 27.10.1999) 
απόφαση του Γ ενικού Γ ραμματέα Περιφέρειας Κεντρικής 
Μακεδονίας «περί σύστασης ενιαίας επιχείρησης ύδρευ¬ 
σης - αποχέτευσης» σε συνδυασμό με την υπ’ αριθμ. 
2104/23.2.2012 απόφαση του Γενικού Γραμματέα Απο¬ 
κεντρωμένης Διοίκησης Μακεδονίας - Θράκης για την 
επέκταση περιοχής αρμοδιότητας της Δ.Ε.Υ.Α.Ε., καθώς 

και από τις διατάξεις του Ν. 1069/1980 και από το συνδυ¬ 
ασμό των διατάξεων του Π.Δ. 410/95 και του Ν. 3463/2006, 
όπως αυτές τροποποιήθηκαν και ισχύουν. 

2. Οι ειδικότερες αρμοδιότητες του καθορίζονται από 
τη σχετική νομοθεσία και τον Κανονισμό Διοίκησης και 
Διαχείρισης της Δ.Ε.Υ.Α.Ε. 

3. Υπό την άμεση εποπτεία και τον έλεγχο του Διοι¬ 
κητικού Συμβουλίου βρίσκονται ο Γενικός Διευθυντής, οι 
εξωτερικοί σύμβουλοι, ο ιατρός εργασίας και ο τεχνικός 
ασφαλείας. 

Το παραπάνω προσωπικό συνεργάζεται στενά τόσο 
με τον Γενικό Διευθυντή όσο και με τα Τμήματα της 
Υπηρεσίας. 

Άρθρο 3 

Συγκρότηση Υπηρεσιών 

Η Δημοτική Επιχείρηση Ύδρευσης και Αποχέτευσης 
Έδεσσας συγκροτείται από τα παρακάτω τμήματα: 

• Γ ενική Διεύθυνση 

• Τμήμα Τεχνικών Υπηρεσιών 

• Τμήμα Οικονομικών και Διοικητικών Υπηρεσιών 

διαθέτει επίσης: 

• Γ ραφείο Τ εχνικού Ασφάλειας 

• Γ ραφείο Ιατρού Εργασίας 

ενώ συνεργάζεται και με εξωτερικούς συμβούλους. 

Το επίπεδο Διοικητικής και Οργανωτικής διάρθρωσης 
της Δ.Ε.Υ.Α.Ε. είναι: 

• Γ ενική Διεύθυνση 

• Τ μήμα 

• Γ ραφείο 

Οι αντίστοιχοι επικεφαλής των παραπάνω διοικητικών 
επιπέδων ονομάζονται: 

• Γ ενικός Διευθυντής 

• Προϊστάμενος Τμήματος 

• Υπεύθυνος Γ ραφείου. 

Αρθρο 4 

Κάλυψη θέσεων Προϊσταμένων οργανικών μονάδων 

Ο Γενικός Διευθυντής προσλαμβάνεται με απόφα¬ 
ση του Δ.Σ. και προΐσταται όλων των υπηρεσιών της 
Δ.Ε.Υ.Α.Ε. 

Οι Προϊστάμενοι των Τμημάτων (Τεχνικών και Οικο¬ 
νομικών και Διοικητικών) επιλέγονται με απόφαση του 
Διοικητικού Συμβουλίου. 

Οι Υπεύθυνοι των Γ ραφείων επιλέγονται με απόφαση 
του Διοικητικού Συμβουλίου μετά από εισήγηση των 


Προϊσταμένων του αντίστοιχου τμήματος. 

Αρθρο 5 

Σχέσεις Υπηρεσιών 

Η Διεύθυνση της Επιχείρησης, τα τμήματα και τα γρα¬ 
φεία τους συνεργάζονται και αλληλοεξυπηρετούνται για 
την επίτευξη των σκοπών της Δ.Ε.Υ.Α.Ε. 

Αρθρο 6 

Εξωτερικοί Σύμβουλοι 

1. Η επιχείρηση μπορεί να χρησιμοποιεί, όταν το απα¬ 
σχολούμενο σ' αυτή επιστημονικό και άλλο προσωπικό 
δεν έχει τις ειδικές γνώσεις, ύστερα από αιτιολογημένη 
απόφαση του Διοικητικού Συμβουλίου της επιχείρησης, 
τις υπηρεσίες και άλλων εξωτερικών συμβούλων με ει¬ 
δικές γνώσεις, όπως οικονομολόγων, νομικών τεχνικών, 
χημικών κ.λπ. 

2. Η παροχή των παραπάνω εξωτερικών συμβούλων 
θα γίνεται πάντοτε με σύμβαση παροχής υπηρεσιών. Τα 
της αμοιβής τους θα καθορίζονται από το Διοικητικό 
Συμβούλιο. 

Αρθρο 7 

Διάρθρωση Υπηρεσιών 

Η διάρθρωση των Υπηρεσιών της Δ.Ε.Υ.Α.Ε. έχει ως 
ακολούθως: 

1. Γ ενικός Διευθυντής 

2. Τμήμα Οικονομικών και Διοικητικών Υπηρεσιών 

2.1. Προϊστάμενος Οικονομικών και Διοικητικών Υπη¬ 
ρεσιών 

2.2. Γ ραφείο Διοικητικών Υπηρεσιών - Γ ραμματεία 

2.3. Γ ραφείο Οικονομικών Υπηρεσιών 

2.3.1. Ταμείο 

2.3.2. Λογιστήριο 

2.4. Γ ραφείο Υπηρεσίας Καταναλωτών 

2.5. Γ ραφείο Προμηθειών 

2.5.1. Αποθήκη 

3. Τμήμα Τεχνικών Υπηρεσιών 

3.1. Προϊστάμενος Τεχνικών Υπηρεσιών 

3.2. Γραφείο Ύδρευσης και Αποχέτευσης 

3.4. Γ ραφείο Η/Μ 

3.5. Γραφείο Εγκατάστασης Επεξεργασίας Λυμάτων 
(Βιολογικού Καθαρισμού) και Εργαστηριακού Ελέγχου 

Η σχηματική απεικόνιση της οργανωτικής διάρθρωσης 
των υπηρεσιών της Επιχείρησης δίνεται στο τέλος του 
παρόντος κανονισμού. 


Αρθρο 8 

Ειδικότητες - Προσόντα - Οργανικές Θέσεις 


α/α 

Ειδικότητα 

ΠΡΟΣΟΝΤΑ 

ΟΡΓ/ΚΕΣ 

©ΕΣΕΙΣ 

1 

Γ ενικός Διευθυντής 

ΠΕ 

Τυπικά προσόντα: Πτυχίο ή δίπλωμα ΑΕΙ της ημεδαπής 
ή αλλοδαπής Πολιτικού Μηχανικού, Οικονομολόγου, Μη¬ 
χανολόγου Μηχανικού. 

Ειδικά προσόντα: α) Προϋπηρεσία στην ειδικότητα του 
για τουλάχιστον δέκα χρόνια, β) Καλή γνώση μιας ξένης 
γλώσσας, γ)Χειρισμό Η/Υ. 

1 

2 

Οικονομολόγοι 

ΠΕ 

Τυπικά προσόντα: Πτυχίο ή δίπλωμα οικονομικών επιστη¬ 
μών ή Παντείου ή δημόσιας διοίκησης ΑΕΙ της αλλοδαπής 
ή της ημεδαπής. 

Ειδικά προσόντα: α) Προϋπηρεσία στην ειδικότητα του, β) 
Καλή γνώση μιας ξένης γλώσσας, γ) Χειρισμό Η/Υ. 

1 









ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


13103 


3 

Πολιτικοί Μηχανικοί 

ΠΕ 

Τυπικά προσόντα: Πτυχίο ή δίπλωμα ΑΕΙ της αλλοδαπής 
ή της ημεδαπής Πολιτικού Μηχανικού. 

Ειδικά προσόντα: α) Εμπειρία σε θέματα του αντικειμένου 
τους, β) Καλή γνώση μιας ξένης γλώσσας, γ) Χειρισμό Η/Υ. 

2 

4 

Μηχανολόγοι Μηχανικοί ή 
Ηλεκτρολόγοι Μηχανικοί 
ΠΕ 

Τυπικά προσόντα: Πτυχίο ή δίπλωμα ΑΕΙ της αλλοδαπής ή 
της ημεδαπής Μηχανολόγου Μηχανικού ή Ηλεκτρολόγου 
Μηχανικού. 

Ειδικά προσόντα: α) Εμπειρία σε θέματα του αντικειμένου 
τους, β) Καλή γνώση μιας ξένης γλώσσας, γ) Χειρισμό Η/Υ. 

1 

5 

Χημικός 

ΠΕ 

Τυπικά προσόντα: Πτυχίο ή δίπλωμα ΑΕΙ της αλλοδαπής 
ή της ημεδαπής Χημικού. 

Ειδικά προσόντα: α) Εμπειρία σε θέματα του αντικειμένου 
τους, β) Καλή γνώση μιας ξένης γλώσσας, γ) Χειρισμό Η/Υ. 

1 

6 

Οικονομικό - Λογιστικό 

Τ.Ε. 

Τυπικά προσόντα: Πτυχίο ή δίπλωμα ΤΕΙ της αλλοδαπής 
ή της ημεδαπής Διοικητικού -Λογιστικού - Δ/σης Επιχει¬ 
ρήσεων ή Μαι^θΙιηρ ή πτυχίο ΤΕΙ συναφούς αντικειμένου. 
Ειδικά προσόντα: α) Εμπειρία σε θέματα του αντικειμένου 
τους , β) Καλή γνώση ξένης γλώσσας, γ) Χειρισμό Η/Υ. 

2 

7 

Πολιτικοί Μηχανικοί 

Τ.Ε. 

Τυπικά προσόντα: Πτυχίο ή δίπλωμα ΤΕΙ της αλλοδαπής ή 
της ημεδαπής Πολιτικού Μηχανικού ή πτυχίο ΤΕΙ συναφούς 
αντικειμένου. Ειδικά προσόντα: α) Εμπειρία σε θέματα 
του αντικειμένου τους, β) Καλή γνώση ξένης γλώσσας, 
γ) Χειρισμό Η/Υ. 

1 

8 

Μηχανολόγος Μηχανικός 

Τ.Ε. 

Τυπικά προσόντα: Πτυχίο ή δίπλωμα ΤΕΙ της αλλοδαπής 
ή της ημεδαπής Μηχανολόγου Μηχανικού. 

Ειδικά προσόντα: α) Εμπειρία σε θέματα του αντικειμένου 
τους, β) Καλή γνώση ξένης γλώσσας, γ) Χειρισμό Η/Υ. 

1 

9 

Τεχνίτες - Υδραυλικοί Δ.Ε. 

Τυπικά προσόντα: α) Απολυτήριο Λυκείου, ή απολυτήριος 
τίτλος Ενιαίου Πολυκλαδικού Λυκείου, ή Τεχνικού Επαγ¬ 
γελματικού Λυκείου, ή Τεχνικής Επαγγελματικής Σχολής 
Δευτεροβάθμιας εκπαίδευσης, ή Σχολής ΟΑΕΔ, ή άλλος 
ισότιμος τίτλος σχολών της ημεδαπής ή της αλλοδαπής, 
β)Άδεια τεχνίτη υδραυλικού. Ειδικά προσόντα: α) Εμπει¬ 
ρία σε θέματα του αντικειμένου τους, β) Αδεια οδήγησης 
αυτοκινήτου β' ερασιτεχνικού. 

3 

10 

Ηλεκτροτεχνίτες 

Δ.Ε. 

Τυπικά προσόντα: α) Απολυτήριο Λυκείου, ή απολυτήριος 
τίτλος Ενιαίου Πολυκλαδικού Λυκείου, ή Τεχνικού Επαγ¬ 
γελματικού Λυκείου, ή Τεχνικής Επαγγελματικής Σχολής 
Δευτεροβάθμιας εκπαίδευσης, ή Σχολής ΟΑΕΔ, ή άλλος 
ισότιμος τίτλος σχολών της ημεδαπής ή της αλλοδαπής, 
β) Αδεια γ' κατηγορίας εγκαταστάτη ή συντηρητή. 

Ειδικά προσόντα: α) Εμπειρία σε θέματα του αντικειμένου 
τους, β) Χειρισμό Η/Υ, γ) Άδεια οδήγησης αυτοκινήτου β' 
ερασιτεχνικού. 

1 

11 

Διοικητικοί 

Δ.Ε. 

Τυπικά προσόντα: Απολυτήριο Λυκείου, ή απολυτήριος 
τίτλος Ενιαίου Πολυκλαδικού Λυκείου, ή Τεχνικού Επαγ¬ 
γελματικού Λυκείου, ή άλλος ισότιμος τίτλος σχολών της 
ημεδαπής ή της αλλοδαπής. 

Ειδικά προσόντα: α) Χειρισμό Η/Υ. 

5 

12 

Καταμετρητές- 

Υδρομετρητές 

Δ.Ε. 

Τυπικά προσόντα: Απολυτήριο Λυκείου, ή απολυτήριος 
τίτλος Ενιαίου Πολυκλαδικού Λυκείου, ή Τεχνικού Επαγ¬ 
γελματικού Λυκείου, ή άλλος ισότιμος τίτλος σχολών της 
ημεδαπής ή της αλλοδαπής. 

Ειδικά προσόντα: α) Χειρισμός Η/Υ, β) Αδεια οδήγησης 
μοτοποδηλάτου ή αυτοκινήτου β' ερασιτεχνικού. 

6 

13 

Βοηθοί - Εργάτες 
γενικών καθηκόντων 

Υ.Ε. 

Τυπικά προσόντα: Απολυτήριο δημοτικού σχολείου ή τρι¬ 
τάξιου γυμνασίου ή λυκείου ή κατώτερης τεχνικής σχολής. 
Ειδικά προσόντα: α) Αδεια οδήγησης αυτοκινήτου β' ερα¬ 
σιτεχνικού. 

10 

ΚΕΦΑΛΑΙΟ Γ' 

ΑΡΜΟΔΙΟΤΗΤΕΣ ΕΠΙΧΕΙΡΗΣΙΑΚΩΝ ΜΟΝΑΔΩΝ 
Αρθρο 9 

Αρμοδιότητες Γενικού Διευθυντή 

Οι αρμοδιότητες, τα καθήκοντα και τα δικαιώματα του 
Γ ενικού Διευθυντή καθορίζονται όπως προβλέπουν κάθε 
φορά οι ισχύουσες διατάξεις νόμων και οι κανονισμοί 
της Δ.Ε.Υ.Α.Ε. 

Ειδικότερα, ο Γ ενικός Διευθυντής: 

Προΐσταται όλων των τμημάτων της επιχείρησης, 
εξασφαλίζει την ομαλή λειτουργία της και φροντίζει: 

• Για την εκπλήρωση του σκοπού για τον οποίο συ- 
στήθηκε η επιχείρηση. 

• Για την κατάρτιση του ετήσιου προγράμματος 
κατασκευής, επέκτασης και συντήρησης των δικτύων 
ύδρευσης, αποχέτευσης και των συναφών μ’ αυτά εγκα¬ 
ταστάσεων. 

• Για την κατάρτιση του ετήσιου προγράμματος επεν¬ 
δύσεων για το επόμενο οικονομικό έτος, καθώς και τα 
επόμενα τέσσερα (4) οικονομικά έτη, υποδεικνύοντας 
τις πηγές χρηματοδότησης. Το πρόγραμμα επενδύσεων 
καταρτίζεται με τη βοήθεια των αρμοδίων τεχνικών και 
οικονομικών υπηρεσιών. 

• Τα υπό στοιχεία β και γ προγράμματα πρέπει να 
υποβάλονται προς έγκριση από το Διοικητικό Συμβού¬ 
λιο δύο τουλάχιστον μήνες πριν από την έναρξη της 
περιόδου που αφορούν. 

• Για την κατάρτιση δύο τουλάχιστον μήνες πριν από 
την έναρξη κάθε έτους του προϋπολογισμού εσόδων 
- εξόδων με τη βοήθεια των τεχνικών και οικονομικών 
υπηρεσιών. 

• Για την κατάρτιση από το οικονομικό τμήμα του 
ετήσιου απολογισμού και της έκθεσης πεπραγμένων 
της επιχείρησης μέσα σε τρεις (3) μήνες από τη λήξη 
του έτους. 

• Για την κατάρτιση των αναγκαίων αναμορφώσεων 
και τροποποιήσεων στα προγράμματα κατασκευής έρ¬ 
γων και στον ετήσιο προϋπολογισμό εσόδων - εξόδων 
με τη βοήθεια των αρμόδιων τμημάτων της επιχείρησης. 

• Για τον έγκαιρο προγραμματισμό από τα διάφορα 
τμήματα των παραγγελιών όλων των αναγκαίων υλικών 
λειτουργίας των εγκαταστάσεων και εκτέλεσης των 
διαφόρων έργων, όπως και για την ποιότητα και τις 
τιμές αυτών, σύμφωνα με τις αποφάσεις και εντολές 
του ίδιου και του Διοικητικού Συμβουλίου. 

• Για την υπεύθυνη εκτέλεση των αποφάσεων του Δ.Σ. 

Ο Γ ενικός Διευθυντής ελέγχει την καθημερινή εργασία 

της επιχείρησης, ασκεί την εποπτεία επί της διεξαγω¬ 
γής των εργασιών κάθε τμήματος έχοντας τη διοίκη¬ 
ση του προσωπικού της και εισηγείται στο Διοικητικό 
Συμβούλιο: 

• Την ανάθεση μελετών έργων και προμηθειών και 
του τρόπου εκτέλεσης αυτών σύμφωνα με τις ισχύου- 
σες διατάξεις. 

• Την εκποίηση ή εκμίσθωση ακινήτων ή κινητών πραγ¬ 
μάτων που ανήκουν στην επιχείρηση. 

• Την έγερση αγωγών, την άσκηση των ενδίκων μέσων 
ή την παραίτηση απ' αυτά και την επιδίωξη συμβιβα¬ 
σμού. 

• Τη σύναψη δανείων. 


• Τη συμμετοχή φυσικών ή νομικών προσώπων ή ορ¬ 
γανισμών Τοπικής Αυτοδιοίκησης ή επιχειρήσεων κοινής 
ωφέλειας στη δαπάνη κατασκευής έργων, τα οποία επι¬ 
θυμεί να κατασκευάσει η επιχείρηση, κατά προτεραιό¬ 
τητα, όπως και τους όρους συμμετοχής. 

• Τη λήψη των κατάλληλων μέτρων για την ασφάλεια 
των εργαζομένων της επιχείρησης, όπως και για την 
τήρηση των διατάξεων της εργατικής νομοθεσίας. Οι 
αρμόδιοι κατά περίπτωση προϊστάμενοι είναι υποχρεω¬ 
μένοι να θέτουν αμελλητί υπόψη του Γ ενικού Διευθυντή 
τέτοια ζητήματα. 

• Ολα τα προς συζήτηση θέματα. 

Ο Γ ενικός Διευθυντής της επιχείρησης αποφασίζει: 

• Για την εκτέλεση συνηθισμένης φύσης έργων ή προ¬ 
μηθειών και ανάληψης υποχρεώσεων, εφόσον η συνο¬ 
λική δαπάνη δεν υπερβαίνει το όριο που προβλέπει με 
σχετική διάταξη ο Ν. 1069/1980. Το όριο τούτο επιτρέ¬ 
πεται να αυξομειώνεται με απόφαση του Διοικητικού 
Συμβουλίου της Επιχείρησης, σε συνδυασμό πάντοτε 
με την κείμενη νομοθεσία. 

• Για τη τοποθέτηση του προσωπικού στις προβλε- 
πόμενες από την επιχείρηση θέσεις. 

• Για τη χορήγηση αδειών στο προσωπικό της επι¬ 
χείρησης κατόπιν των εισηγήσεων των αρμοδίων κατά 
περίπτωση προϊσταμένων. 

Ο Γ ενικός Διευθυντής της επιχείρησης: 

• Θεωρεί και υπογράφει τις μελέτες επέκτασης και 
συμπλήρωσης των εγκαταστάσεων, τους όρους των 
διακηρύξεων της προμήθειας όλων των υλικών και της 
εκτέλεσης νέων έργων. 

• Θεωρεί και υπογράφει τα εντάλματα πληρωμών και 
τις ημερήσιες ταμειακές καταστάσεις της επιχείρησης, 
την οποία αρμοδιότητα μπορεί να εκχωρήσει για ορι¬ 
σμένο ή αόριστο μέχρι ανάκλησης χρόνο και κατόπιν 
έγκρισης του Διοικητικού Συμβουλίου στον Προϊστάμενο 
Διοικητικών και Οικονομικών Υπηρεσιών. 

• Θεωρεί τα διάφορα τιμολόγια προμήθειας εργα¬ 
λείων, υλικών κ.λπ. πριν από την έκδοση των ενταλμά¬ 
των πληρωμής, αφού προηγουμένως ζητήσει από τα 
αρμόδια κατά περίπτωση τμήματα να βεβαιώσουν ότι 
παραλήφθηκαν τα αναγραφόμενα στα τιμολόγια υλικά 
ή υπηρεσίες και ότι η ποιότητα, οι τιμές μονάδας και 
οι άλλοι όροι της προμήθειας είναι σύμφωνοι με την 
παραγγελία, τη σύμβαση ή το ιδιωτικό συμφωνητικό. 

• Υπογράφει όλα τα έγγραφα υπηρεσιακού χαρακτή¬ 
ρα. Τα έγγραφα ανάληψης υποχρεώσεων υπογράφονται 
από το Γ ενικό Διευθυντή μόνο εφόσον έχει εξουσιοδο¬ 
τηθεί από το Διοικητικό Συμβούλιο και πάντοτε μέσα 
στο πλαίσιο αυτής της εξουσιοδότησης. 

•Έχει επίσης όλες τις άλλες αρμοδιότητες και εξου¬ 
σίες που ορίζονται από τη διέπουσα τη Δ.Ε.Υ.Α.Ε. νομο¬ 
θεσία, τους άλλους εσωτερικούς κανονισμούς αυτής και 
αυτές που εκχωρεί προς αυτόν το Διοικητικό Συμβούλιο 
ή ο Πρόεδρος του Διοικητικού Συμβουλίου. 

• Ο Γ ενικός Διευθυντής της επιχείρησης καλεί υπο¬ 
χρεωτικά τουλάχιστον μία φορά τις πρώτες μέρες κάθε 
μήνα, αλλά και όσες φορές κρίνει σκόπιμο, τους Προϊ¬ 
σταμένους των Τεχνικών Υπηρεσιών και Οικονομικών και 
Διοικητικών Υπηρεσιών, προκειμένου να ενημερωθεί για 
την πορεία των εργασιών, να συντονίσει τις εργασίες, 
να επιλύσει τυχόν διοικητικά ή τεχνικά προβλήματα και 
να ενημερώσει αυτούς για τη μελλοντική πορεία της 
επιχείρησης. 

Το Γενικό Διευθυντή, όταν απουσιάζει ή κωλύεται ανα¬ 
πληρώνει, ο κατά βαθμό ανώτερος και επί ισόβαθμων ο 
αρχαιότερος οριζόμενος υπάλληλος με απόφαση του Διοι¬ 
κητικού Συμβουλίου της επιχείρησης, σύμφωνα με τα ορι¬ 
ζόμενα στην παράγραφο 7 του άρθρου 6 του Ν. 1069/80. 

Άρθρο 10 

Γ ραφείο Ιατρού Εργασίας 

Παρέχει υποδείξεις και συμβουλές για την σωματική 
και ψυχική υγεία των εργαζομένων σε θέματα: 

1 Σχεδιασμού, προγραμματισμού τροποποίησης της 
παραγωγικής διαδικασίας, κατασκευής και συντήρησης 
εγκαταστάσεων, σύμφωνα με τους κανόνες υγιεινής 
της εργασίας. 

2 Λήψης μέτρων προστασίας κατά την εισαγωγή και 
χρήση υλών και προμήθειας μέσων εξοπλισμού. 

3 Φυσιολογίας και ψυχολογίας της εργασίας, εργο¬ 
νομίας και υγιεινής της εργασίας. 

4 Οργάνωσης υπηρεσίας παροχής πρώτων υλών. 

5 Αρχικής τοποθέτησης και αλλαγής θέσης εργασίας 
για λόγους υγείας. 

6 Συνεργασίας με τον Τεχνικό Ασφαλείας πραγματο¬ 
ποιώντας από κοινού ελέγχους στον χώρο εργασίας. 

7 Επίβλεψης της εφαρμογής των μέτρων προστασίας 
της υγείας των εργαζομένων και πρόληψης των ατυχη¬ 
μάτων από κοινού με τον Τεχνικό Ασφαλείας. Επιβλέπει 
τη συμμόρφωση των εργαζομένων στους κανόνες υγι¬ 
εινής και ασφάλειας της εργασίας και ενημερώνει τους 
εργαζόμενους για τους κινδύνους που προέρχονται από 
την εργασία τους. Παρέχει επείγουσα θεραπεία σε πε¬ 
ρίπτωση ατυχήματος ή αιφνίδιας νόσου και τηρεί το 
ιατρικό και επιχειρησιακό απόρρητο. 

Στις αρμοδιότητες του ιατρού εργασίας περιλαμβάνο¬ 
νται και όσα επί πλέον αναφέρονται στον Ν. 1568/85, όπως 
αυτός συμπληρώθηκε και τροποποιήθηκε με μεταγενέ¬ 
στερες διατάξεις. Η ανωτέρω θέση δεν είναι οργανική. 

Αρθρο 11 

Γραφείο Τεχνικού Ασφαλείας 

Παρέχει στη διοίκηση και τα παραγωγικά τμήματα 
της επιχείρησης κατευθυντήριες οδηγίες σε θέματα 
σχετικά με την ασφάλεια της εργασίας. 

Κατευθύνει με οδηγίες και υποδείξεις σε θέματα: 

1 Σχεδιασμού, προγραμματισμού, κατασκευής και συ¬ 
ντήρησης των εγκαταστάσεων και γενικά, ενεργή συμ¬ 
μετοχή στην οργάνωση της παραγωγικής διαδικασίας 
κάτω από το πρίσμα των αναγκών ασφαλείας. 

2 Ελέγχου της ασφάλειας των εγκαταστάσεων και 
των τεχνικών μέσων πριν από την λειτουργία τους και 
την επίβλεψη της εφαρμοσμένης των μέτρων υγιεινής 
και ασφάλειας της εργασίας. 

3 Επίβλεψης και ορθής χρήσης των ατομικών μέσων 
προστασίας και έρευνας των αιτιών των εργατικών 
ατυχημάτων. 

4 Συνεργασίας με τον Ιατρό Εργασίας πραγματοποι¬ 
ώντας από κοινού ελέγχους στο χώρο εργασίας. 

5 Εκπαίδευση του προσωπικού σε συσκευές επιβίωσης 
σε περιβάλλον με δηλητηριώδη αέρια ή έλλειψης οξυ¬ 
γόνου, με σκοπό την αντιμετώπιση εκτάκτων αναγκών. 

Στις αρμοδιότητες του Τεχνικού ασφαλείας περι¬ 
λαμβάνονται και όσα επί πλέον περιλαμβάνονται στον 
Ν. 1568/85 σε συνδυασμό με το Ν. 3850/2010, όπως αυτοί 
ισχύουν κάθε φορά. 


Αρθρο 12 

Αρμοδιότητες Προϊσταμένου Τμήματος 
Τεχνικών Υπηρεσιών 

Ο Προϊστάμενος των Τεχνικών Υπηρεσιών προ'ίσταται 
όλων των τεχνικών υπηρεσιών και συντονίζει τις εργα¬ 
σίες τους δίνοντας τις κατάλληλες οδηγίες προς τους 
υπεύθυνους των τμημάτων. Είναι υπεύθυνος απέναντι 
στο Γ ενικό Διευθυντή για τις πράξεις ή και παραλείψεις 
των τεχνικών υπηρεσιών των οποίων προ'ίσταται. 

Ο Προϊστάμενος των Τεχνικών Υπηρεσιών: 

• Διοικεί, παρακολουθεί, ελέγχει και εποπτεύει την 
εκπόνηση των μελετών και την εκτέλεση των έργων 
της Δ.Ε.Υ.Α.Ε. και είναι προσωπικά υπεύθυνος και υπό¬ 
λογος στο Γενικό Διευθυντή για κάθε ανωμαλία που 
έχει σχέση με την εκτέλεση των έργων, την έγκαιρη 
προμήθεια υλικών, την επισκευή και συντήρηση των 
οικοδομικών εγκαταστάσεων και των δικτύων ύδρευσης 
και αποχέτευσης. 

• Είναι υπεύθυνος για τη λειτουργία, συντήρηση, επι¬ 
σκευή, έλεγχο και επέκταση του δικτύου διανομής. 

• Ορίζει από τους τεχνικούς υπαλλήλους της υπη¬ 
ρεσίας του τους επιβλέποντες και τους βοηθούς τους 
για κάθε έργο, χωρίς να είναι απαραίτητο ο επιβλέπων 
να προέρχεται από το γραφείο, στο οποίο ανήκει το 
εκτελούμενο έργο και γενικά προβαίνει σε κάθε νόμιμη 
ενέργεια. Η πράξη ορισμού των επιβλεπόντων επικυ¬ 
ρώνεται από το Γ ενικό Διευθυντή και πρωτοκολλείται. 

• Σε συνεργασία με το Γ ενικό Διευθυντή ορίζει από 
τους τεχνικούς υπαλλήλους της υπηρεσίας του τις επι¬ 
τροπές για την παραλαβή και τον έλεγχο της ποιότη¬ 
τας των υλικών των έργων και το χαρακτηρισμό των 
εδαφών. 

• Εγκρίνει το χρονοδιάγραμμα εργασιών των έργων, 
θεωρεί τους λογαριασμούς των αναδοχών των έργων 
και τους υποβάλλει στο Γ ενικό Διευθυντή. 

• Ασκεί όλες τις αρμοδιότητες του διευθύνοντος τμή¬ 
ματος που καθορίζονται από τους ισχύοντες κάθε φορά 
νόμους για την εκτέλεση δημοσίων έργων. 

• Εκπονεί τους όρους διακήρυξης των διαγωνισμών 
των έργων και προμηθειών της εγκατάστασης επεξερ¬ 
γασίας λυμάτων. 

Ο Προϊστάμενος των Τεχνικών Υπηρεσιών είναι υπεύ¬ 
θυνος: 

• Για την κατανομή και συντονισμό των μεταφορικών 
μέσων, των μηχανημάτων και των άλλων μηχανικών 
μέσων στις διάφορες υπηρεσίες και τα εκτελούμενα 
έργα καθορίζοντας την προτεραιότητα. 

• Για την εποπτεία και σωστή λειτουργία των τμημά- 
τωνΎδρευσης - Αποχέτευσης, των Αντλιοστασίων και 
της Εγκατάστασης Επεξεργασίας Λυμάτων. 

• Για την εφαρμογή μέτρων υγειονομικής προστασίας 
του κοινού από τα δίκτυα'Υδρευσης και Αποχέτευσης. 

• Για την επάρκεια των δικτύων ύδρευσης και απο¬ 
χέτευσης και τη λήψη προσηκόντων μέτρων για τον 
έλεγχο παρανόμων συνδέσεων. 

• Για την επίβλεψη έργων'Υδρευσης και Αποχέτευσης 
και κατασκευής αντλιοστασίων που εκτελούνται είτε με 
αυτεπιστασία είτε με εργολαβία. 

• Για την εποπτεία και την καλή εξυπηρέτηση των 
Καταναλωτών. 

• Για την παρακολούθηση της αποδοτικότητας του 
τμήματος Τ.Υ. και τη σύνταξη των εκθέσεων ατομικής 
αξιολόγησης. 

• Για τη συνεργασία του Γραφείου Προμηθειών του 
Τμήματος Οικονομικών και Διοικητικών Υπηρεσιών για τη 
σύνταξη της συγγραφής υποχρεώσεων και τους όρους της 
διακήρυξης των διαγωνισμών που αφορούν την προμήθεια 
τεχνικής φύσεως υλικών, εργαλείων και μηχανημάτων, 
όπως αυτά προβλέπονται από τον Κανονισμό Προμηθειών. 

• Για την εποπτεία του Γ ραφείου Η/Μ. 

• Για την εισήγηση στο Γ ενικό Διευθυντή για την αγο¬ 
ρά ή εκμίσθωση μηχανημάτων, μεταφορικών μέσων κ.λπ. 
εφόσον τα ίδια μέσα της επιχείρησης δεν επαρκούν ή 
δεν μπορούν ν' ανταποκριθούν στις ανάγκες από άποψη 
χρόνου κατόπιν εισήγησης των αρμοδίων υπευθύνων. 

• Για την τήρηση των οικείων υγειονομικών διατάξεων 
και άλλων διατάξεων προστασίας του περιβάλλοντος. 

• Για την επίβλεψη έργων κατασκευής Εγκαταστά¬ 
σεων Λυμάτων. 

• Για τη σωστή λειτουργία όλων των Εγκαταστάσεων 
Καθαρισμού Λυμάτων. 

Ο Προϊστάμενος των Τεχνικών Υπηρεσιών καταρτίζει 
με τη βοήθεια και τη συνεργασία των υπευθύνων των 
Γραφείων του Τμήματος που προ'ΐσταταί: 

• Το ετήσιο πρόγραμμα κατασκευής, επέκτασης και 
συντήρησης των δικτύων ύδρευσης, αποχέτευσης και 
των συναφών με αυτά εγκαταστάσεων. 

• Το ετήσιο πρόγραμμα επενδύσεων για το επόμενο 
έτος και τα επόμενα αυτού τέσσερα έτη αναφέροντας 
και το προβλεπόμενο κόστος αυτών. 

• Υποβάλλει τα παραπάνω προγράμματα στο Γ ενικό 
Διευθυντή 45 μέρες πριν από την έναρξη του έτους 
που αφορούν. 

• Παρέχει εγκαίρως στο Γενικό Διευθυντή τα απα¬ 
ραίτητα στοιχεία για τη κατάρτιση του ετήσιου προϋ¬ 
πολογισμού εσόδων και εξόδων. Παρέχει έγκαιρα για 
κάθε επόμενο τρίμηνο στο Τμήμα Οικονομικών και Δι¬ 
οικητικών Υπηρεσιών τις απαραίτητες πληροφορίες για 
τις κατά εβδομάδα απαιτούμενες εκταμιεύσεις προς 
αντιμετώπιση των πληρωμών εκτέλεσης των έργων του 
προγράμματος. 

• Ελέγχει και θεωρεί τις τεχνικές μελέτες καθώς και 
τις πιστοποιήσεις των έργων. 

• Παρακολουθεί και ελέγχει τη συμμόρφωση των γρα¬ 
φείων που προίσταται προς τις αποφάσεις και εντολές 
του Διοικητικού Συμβουλίου και του Γ ενικού Διευθυντή 
για τις παραγγελίες των αναγκαίων υλικών λειτουργίας 
των εγκαταστάσεων και εκτέλεσης των διαφόρων έργων. 

• Κατανέμει το εργατοτεχνικό προσωπικό που έχει 
τοποθετηθεί στο τμήμα τεχνικών υπηρεσιών μεταξύ 
των γραφείων αυτής, ανάλογα με τις ανάγκες κάθε 
γραφείου. 

• Συντονίζει, ελέγχει και κατανέμει ανάλογα με τις 
υπηρεσιακές ανάγκες το εργατοτεχνικό προσωπικό που 
έχει ορισθεί για το τμήμα. 

• Λαμβάνει τα κατάλληλα μέτρα για την ασφάλεια 
των εργαζομένων με τη βοήθεια των αρμοδίων που 
είναι κατά περίπτωση υπεύθυνοι. Τη λήψη αυτών των 
μέτρων πρέπει να εισηγείται προς το Γ ενικό Διευθυντή. 

• Φροντίζει για τη τήρηση των διατάξεων της εργατι¬ 
κής νομοθεσίας εισηγούμενος τη λήψη μέτρων αρμοδίως. 

• Φροντίζει και αναθέτει στους υπεύθυνους των Γ ρα¬ 
φείων του, την ευθύνη της διαφύλαξης των χρησιμο¬ 
ποιούμενων από τις υπηρεσίες τεχνικών μέσων, όπως 
μηχανημάτων, φορητών εργαλείων, μεταφορικών μέσων, 
επιστημονικών οργάνων, σκευών, επίπλων κ.λπ. 


• Έχει την ευθύνη της αστυνόμευσης των δικτύων 
ύδρευσης και αποχέτευσης, σύμφωνα με το άρθρο 28 
του Ν. 1069/80. 

Τον Προϊστάμενο του Τμήματος Τεχνικών Υπηρεσιών, 
όταν απουσιάζει ή κωλύεται, τον αναπληρώνει υπάλλη¬ 
λος του ίδιου Τμήματος κατόπιν απόφασης του Διοικη¬ 
τικού Συμβουλίου. 

Αρθρο 13 

Γραφείο Ύδρευσης και Αποχέτευσης 

Το Γραφείο αυτό είναι υπεύθυνο για τη διαδικασία 
συνδέσεων, για τη λειτουργία, συντήρηση, επισκευή και 
έλεγχο του δικτύου ύδρευσης και αποχέτευσης, και ει¬ 
δικότερα, για: 

• Τις συνδέσεις όλων των κατηγοριών ακινήτων με 
τα δίκτυα ύδρευσης και αποχέτευσης. 

• Τις αντικαταστάσεις, επανασυνδέσεις, διακλαδώσεις 
και μετατοπίσεις αγωγών ύδρευσης και αποχέτευσης. 

• Την παρακολούθηση καλής λειτουργίας αυτών με 
τακτικούς περιοδικούς ελέγχους. 

• Την ενημέρωση βιβλίου μητρώου σχετικού με τις 
συνδέσεις των δικτύων ύδρευσης και αποχέτευσης. 

• Τον έλεγχο της ομαλής λειτουργίας του δικτύου που 
διασφαλίζεται με προγραμματισμένους καθαρισμούς, 
αυτοματισμό και αποκατάσταση βλαβών. 

• Την επισκευή υφιστάμενων αγωγών και φρεατίων 
και κατασκευή μικροέργων. 

Επίσης, μεριμνά: 

• Για τη διανομή του νερού επί 24ώρου βάσης και την 
εφαρμογή των προγραμμάτων διανομής σε περιπτώ¬ 
σεις έκτακτης λειψυδρίας, ή σε περιπτώσεις εκτάκτων 
ή προγραμματισμένων για διάφορους λόγους διακοπών 
της υδροδότησης. Ενημερώνει επίσης, τον τύπο για τις 
περιπτώσεις αυτές. 

• Για τη συντήρηση, επέκταση και επισκευή των εσω¬ 
τερικών δικτύων ύδρευσης και αποχέτευσης, για την 
εξασφάλιση και βελτίωση της ύδρευσης στις διάφορες 
περιοχές της πόλης και των τοπικών κοινοτήτων. 

• Για τη δημοπράτηση και εγκατάσταση των αγωγών 
εσωτερικού δικτύου διανομής. 

• Για την ενημέρωση των συνεργείων του δικτύου 
ύδρευσης και επιφυλακής, μέσω των υπευθύνων ερ¬ 
γοδηγών, για τα συμβαίνοντα στο δίκτυο, σχετικά με 
τη διακοπή της υδροληψίας, ώστε να καταστεί δυνα¬ 
τή η ενημέρωση των καταναλωτών. Στην περίπτωση 
αυτή συντάσσεται ενημερωτικό πληροφοριακό δελτίο, 
το οποίο εφόσον κρίνεται σκόπιμο δημοσιεύεται στον 
ημερήσιο τύπο ή μεταδίδεται από τα λοιπά μέσα ενη¬ 
μέρωσης του κοινού (ραδιόφωνο, τηλεόραση). 

• Για την τήρηση των κανόνων ασφαλείας για το 
κοινό, σε σημεία τεχνικών έργων που δεν έχουν απο¬ 
περατωθεί οι εργασίες από τα συνεργεία. 

Οι εργασίες με τις οποίες απασχολούνται τα συνερ¬ 
γεία αυτά και οι διαδικασίες που τηρούνται είναι οι 
ακόλουθες: 

- Ανεύρεση και επισκευή εμφανών ή αφανών διαρροών 
στο δίκτυο. 

- Διαδικασία αποζημιώσεως σε περίπτωση προκλή¬ 
σεων ζημιών σε κινητές και ακίνητες περιουσίες τρίτων 
από διαρροή του δικτύου. 

- Υδροδότηση βιοτεχνιών, βιομηχανιών και οικισμών 
εκτός περιοχής ευθύνης. 

- Μετατοπίσεις αγωγών ύδρευσης. 

- Λαθροϋδροληψίες. 

- Σύνταξη μελέτης και επίβλεψη εργολαβίας μικρών 
έργων. 

- Ενημέρωση σχεδίων με τις επεκτάσεις και τροπο¬ 
ποιήσεις του δικτύου. 

- Κατάρτιση στατιστικών πινάκων δραστηριότητας με 
μηνιαία δελτία εργασιών. 

Στις αρμοδιότητες του γραφείου αυτού ανήκουν επι¬ 
πλέον: 

1 Η εκπόνηση, εποπτεία και έλεγχος μελετών έργων. 

2 Η μέριμνα για την έγκριση μελετών από τις αρμό¬ 
διες αρχές. 

3 Η μελέτη θεμάτων ως προς την σκοπιμότητα χρήσης 
νέων υλικών και μεθόδων κατασκευής. 

4 Η εκπόνηση προϋπολογιστικών στοιχείων κόστους 
έργων. 

5 Η μελέτη για την επέκταση των δικτύων σύμφωνα 
με τα προγράμματα δράσης της επιχείρησης. 

6 Η σύνταξη διακηρύξεων και συγγραφών υποχρεώ¬ 
σεων για την ανάθεση μελετών σε ιδιώτες και εποπτεία 
αυτών. 

7 Η διενέργεια διαγωνισμών και επίβλεψη εργασιών 
στα μεγάλα έργα. 

8 Η επίβλεψη, διοίκηση και διαχείριση έργων υποδομής 
από το στάδιο δημοπράτησης μέχρι το τελικό στάδιο 
της οριστικής παραλαβής αυτών, για την εκκαθάριση 
και την παράδοση στη λειτουργία. 

9 Η άσκηση τεχνικής επίβλεψης για τις προμήθειες 
των υλικών των σχετικών με τα εκτελούμενα έργα. 

10 Η τήρηση αρχείου έργων. 

11 Η τήρηση στατιστικών στοιχείων των δραστηριο¬ 
τήτων με βάση τα μηνιαία δελτία εργασιών. 

12 Η εκπόνηση, εποπτεία και έλεγχος ηλεκτρομηχα- 
νολογικών έργων. 

13 Η επίβλεψη για την εκτέλεση των ηλεκτρομηχα- 
νολογικών έργων. 

14 Η ανακαίνιση και βελτίωση ηλεκτρομηχανολογικών 
εγκαταστάσεων που υπάρχουν. 

15 Η μέριμνα για την εκτέλεση όλων των τοπογραφι- 
κών εργασιών που απαιτούνται για τη σύνταξη μελετών 
νέων έργων. 

16 Η επιμέλεια της ανάθεσης των τοπογραφικών ερ¬ 
γασιών σε ιδιωτικά γραφεία, επίβλεψη και παραλαβή αυ¬ 
τών σε συνεννόηση με τον Προϊστάμενο του Τμήματος. 

17 Η σύνταξη σχεδίων δικτύων ύδρευσης - αποχέ¬ 
τευσης. 

18 Η μέριμνα για τη δημιουργία και την ενημέρωση 
κτηματολογίου της ακίνητης περιουσίας της επιχεί¬ 
ρησης. 

19 Η χορήγηση τοπογραφικών στοιχείων για τις ανά¬ 
γκες όλων των τμημάτων της επιχείρησης. 

Ο Υπεύθυνος του Γραφείου αυτού ενεργεί κατόπιν 
εντολών του Προϊσταμένου Τεχνικών Υπηρεσιών και 
ευθύνεται απέναντι έναντι σ’ αυτόν για τις πράξεις ή και 
παραλείψεις των οργάνων του γραφείου του. 

Τον υπεύθυνο του γραφείου της Ύδρευσης και της 
Αποχέτευσης αναπληρώνει ένας από τους υπαλλήλους 
των γραφείων της υπηρεσίας αυτής, εφόσον διαθέτει 
τα κατάλληλα προσόντα και κατόπιν απόφασης του 
Προϊσταμένου των Τεχνικών Υπηρεσιών. 


Άρθρο 14 
Γραφείο Η/Μ 

Το Γραφείο αυτό είναι υπεύθυνο: 

• Για τη λειτουργία των αντλιοστασίων και για τη 
συνεχή ροή του νερού στους αγωγούς και ελέγχει με 
τα αρμόδια τεχνικά υπηρεσιακά όργανα τη στάθμη του 
νερού στις δεξαμενές. 

• Για την παρακολούθηση, έλεγχο και καταγραφή της 
στάθμης των γεωτρήσεων με τη βοήθεια των αρμοδίων 
υπηρεσιακών τεχνικών οργάνων της επιχείρησης και 
ενημερώνει αμελλητί τον Προϊστάμενο των τεχνικών 
υπηρεσιών. 

• Για το συντονισμό, έλεγχο και κατανομή στα διά¬ 
φορα συνεργεία εργασίες, ανάλογα με τις υπηρεσια¬ 
κές ανάγκες, κατόπιν εντολής του Προϊσταμένου των 
Τεχνικών Υπηρεσιών, το εργατοτεχνικό προσωπικό που 
έχει ορισθεί για την υπηρεσία του. 

• Για την εισήγηση στον Προϊστάμενο των Τ.Υ. της 
έγκρισης των μελετών. 

• Για την εισήγηση αγοράς ή μίσθωσης νέων μηχα¬ 
νημάτων. 

• Για την εγκατάσταση, συντήρηση, επισκευή και λει¬ 
τουργία των ηλεκτρομηχανολογικών εγκαταστάσεων 
της επιχείρησης. 

Ο Υπεύθυνος του Γραφείου αυτού ενεργεί κατόπιν 
εντολών του Προϊσταμένου Τεχνικών Υπηρεσιών και 
ευθύνεται έναντι σ' αυτόν για τις πράξεις ή και παρα¬ 
λείψεις των οργάνων του γραφείου του. 

Τον υπεύθυνο του γραφείου Η/Μ αναπληρώνει ένας 
από τους υπαλλήλους των γραφείων της υπηρεσίας 
αυτής, εφόσον διαθέτει τα κατάλληλα προσόντα και 
κατόπιν απόφασης του Προϊσταμένου των Τεχνικών 
Υπηρεσιών. 

Άρθρο 15 

Γ ραφείο Εγκατάστασης Επεξεργασίας Αυμάτων 
(Βιολογικού Καθαρισμού) 
και Εργαστηριακού Ελέγχου 

Στην αρμοδιότητα του γραφείου αυτού είναι ο έλεγ¬ 
χος, λειτουργία και συντήρηση του Βιολογικού Σταθμού, 
καθώς και ο χημικός και υγειονομικός έλεγχος του νε¬ 
ρού και του υδάτινου περιβάλλοντος και οι εργαστηρι¬ 
ακές αναλύσεις πόσιμου νερού. 

Το Γραφείο αυτό: 

• Παρακολουθεί όλα τα στάδια λειτουργίας του βιολο¬ 
γικού καθαρισμού και κάνει τις απαιτούμενες εργασίες 
για την εύρυθμη λειτουργία του. 

• Ο υπεύθυνος του γραφείου συνεργάζεται στενά με 
τον υπεύθυνο του γραφείου Ηλεκτρομηχανολογικού 
εξοπλισμού που έχει την ευθύνη για την τεχνική καθοδή¬ 
γηση του προσωπικού συντήρησης της εγκατάστασης 
και την τελική ευθύνη για τις ηλεκτρομηχανολογικές 
εργασίες συντήρησης. 

• Φροντίζει για κάθε μηχανολογική και σιδηρουργική 
εργασία στις εγκαταστάσεις του βιολογικού καθαρι¬ 
σμού. 

• Φροντίζει για τον εφοδιασμό της εγκατάστασης 
με βοηθητικές ύλες, υλικά και όργανα απαραίτητα για 
τον έλεγχο και την ασφάλεια των εγκαταστάσεων και 
του προσωπικού. 

• Τηρεί στατιστικά στοιχεία της αρμοδιότητάς του. 

• Φροντίζει να εφαρμόζεται ο κανονισμός ασφαλείας 
της εγκατάστασης και του προσωπικού, όπως απαι¬ 
τείται. 



13108 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


• Είναι υπεύθυνος για την πυρασφάλεια της εγκα¬ 
τάστασης. 

• Μεριμνά για την άριστη διάθεση της παραγόμενης 
λάσπης και των επεξεργασμένων νερών. 

• Φροντίζει για την βελτίωση της λειτουργίας της 
εγκατάστασης με στόχο την μείωση των σχετικών δα¬ 
πανών. 

• Εκπονεί τους όρους διακήρυξης των διαγωνισμών 
των έργων και προμηθειών της εγκατάστασης. 

Επίσης, στην αρμοδιότητα του ανήκει: 

• Ο έλεγχος και εποπτεία για την συνεχή και εύ¬ 
ρυθμη λειτουργία των Εγκαταστάσεων Επεξεργασίας 
Λυμάτων. 

• Η φύλαξη των εγκαταστάσεων και κτιρίων, δια¬ 
μόρφωση και συντήρηση των ακάλυπτων χώρων και 
εγκαταστάσεων. 

• Η συντήρηση και επισκευή του ηλεκτρολογικού και 
μηχανολογικού εξοπλισμού εγκατεστημένου ή μη. Η 
συντήρηση και επισκευή θα γίνεται με συνεργεία συ¬ 
γκροτούμενα από προσωπικό διαφόρων ειδικοτήτων, 
ανάλογα με τις ιδιομορφίες της κάθε περίπτωσης. 

• Ο ποιοτικός έλεγχος αποβλήτων, καθορισμός ποιό¬ 
τητας και λοιπών προϋποθέσεων σύνδεσης με το δίκτυο 
υπονόμων της επιχείρησης των βιομηχανικών μονάδων 
και χώρων άλλων ανθρωπίνων δραστηριοτήτων. 

• Ο έλεγχος της ποιότητας του νερού στα διάφορα 
στάδια επεξεργασίας και στα σημεία ελέγχου που τί¬ 
θεται το νερό στη διάθεση του καταναλωτή. 

• Η μέριμνα για τον περιοδικό έλεγχο της ποιότη¬ 
τας του πόσιμου νερού ως προς τις παραμέτρους που 
προσδιορίζουν την καταλληλότητα αυτού από τις πηγές 
υδροληψίας και από το δίκτυο. 

• Η ανάλυση δειγμάτων από το δίκτυο διανομής. 

• Η υγειονομική έρευνα για τον εντοπισμό εστιών 
ρύπανσης - μόλυνσης σε αυτό. 

• Ο έλεγχος των μελετών εγκαταστάσεων προεπεξερ- 
γασίας αποβλήτων των Βιομηχανικών μονάδων, ώστε να 
πληρούνται οι σχετικοί όροι και προϋποθέσεις. 

Όταν η εργασία επισκευής ή συντήρησης απαιτεί 
σύμπραξη προσωπικού που υπηρετεί σε άλλα Τμήμα¬ 
τα, η απόφαση συγκρότησης συνεργείων θα γίνεται 
με ενδοσυνεννόηση των εμπλεκομένων Προϊσταμένων 
χωρίς καθυστέρηση και τήρηση τύπων με τελικό σκοπό 
πάντοτε την άμεση επισκευή ή συντήρηση. 

Το Γραφείο αυτό είναι υπεύθυνο: 

• Για την τήρηση των οικείων υγειονομικών διατάξεων 
και άλλων διατάξεων προστασίας του περιβάλλοντος. 

• Για τον συντονισμό, έλεγχο και κατανομή στα διά¬ 
φορα συνεργεία εργασίες ανάλογα με τις υπηρεσιακές 
ανάγκες κατόπιν εντολής των υπευθύνων της υπηρεσί¬ 
ας, του εργατοτεχνικού προσωπικού που βρίσκεται στη 
διάθεση του τμήματος. 

• Για την εισήγηση στον Προϊστάμενο των Τ.Υ. της 
έγκρισης των μελετών. 

• Για την εισήγηση αγοράς νέων μηχανημάτων. 

• Για την επίβλεψη έργων κατασκευής Εγκαταστά¬ 
σεων Λυμάτων. 

• Για την σωστή λειτουργία όλων των Εγκαταστάσεων 
Καθαρισμού Λυμάτων. 

Ο Υπεύθυνος του Γραφείου αυτού ενεργεί κατόπιν 
εντολών του Προϊσταμένου Τεχνικών Υπηρεσιών και 
ευθύνεται έναντι σ’ αυτόν για τις πράξεις ή και παρα¬ 
λείψεις των οργάνων του γραφείου του. 


Τον υπεύθυνο του γραφείου της Εγκατάστασης Επε¬ 
ξεργασίας Λυμάτων αναπληρώνει ένας από τους υπαλ¬ 
λήλους των γραφείων της υπηρεσίας αυτής, εφόσον 
διαθέτει τα κατάλληλα προσόντα και κατόπιν απόφασης 
του Προϊσταμένου των Τεχνικών Υπηρεσιών. 

Άρθρο 16 

Αρμοδιότητες Προϊσταμένου 
Οικονομικών και Διοικητικών Υπηρεσιών 

Ο Προϊστάμενος των Οικονομικών και Διοικητικών 
Υπηρεσιών προ'ΐσταται της Διοικητικής και Οικονομικής 
Υπηρεσίας συντονίζοντας τις εργασίες τους, είναι υπεύ¬ 
θυνος απέναντι στον Γενικό Διευθυντή για τις πράξεις 
ή και τις παραλείψεις των υπηρεσιών που προ'ΐσταται. 

Είναι υπεύθυνος: 

Για τη σύνταξη του προϋπολογισμού της Επιχείρησης. 

• Για τη σύνταξη του ισολογισμού και των πάσης 
φύσης οικονομικών καταστάσεων της Επιχείρησης. 

• Για τη σύνταξη της ετήσιας απογραφής των πά¬ 
σης φύσεως περιουσιακών στοιχείων της Επιχείρησης 
η οποία πρέπει να έχει συντελεσθεί μέσα σε ένα μήνα 
από τη λήξη του ημερολογιακού έτους. 

• Για την εισήγηση των προγραμμάτων επενδύσεων 
της Δ.Ε.Υ.Α.Ε., καθώς και της τιμολογιακής πολιτικής 
της Επιχείρησης. 

• Για την εισήγηση και κατάρτιση των περιοδικών προ¬ 
ϋπολογισμών της επιχείρησης και την κανονική τήρηση 
τους, την κατάρτιση μηνιαίων και τριμηνιαίων ταμιακών 
προϋπολογισμών καθώς και την κατάρτιση εβδομαδι¬ 
αίων προϋπολογιζόμενων εισπράξεων και πληρωμών 
αφού λάβει υπόψη τα στοιχεία που του παρέχουν τα 
αρμόδια τμήματα. 

• Για τη σύνταξη της συγγραφής υποχρεώσεων και 
τους όρους της διακήρυξης των διαγωνισμών που αφο¬ 
ρούν την προμήθεια μηχανών γραφείου, Η/Υ και συστη¬ 
μάτων, γραφικής ύλης, εντύπων, ειδών καθαριότητας και 
λοιπών ειδών διοικητικής φύσεως. 

• Για την εποπτεία και την καλή εξυπηρέτηση των 
καταναλωτών. 

• Για την εποπτεία των τμημάτων της αρμοδιότητάς 
του, όπως του Λογιστηρίου, του Ταμείου, των Προμη¬ 
θειών, των Καταναλωτών, καθώς και κάθε γραφείου της 
αρμοδιότητάς του. 

• Για την παρακολούθηση της αποδοτικότητας του 
προσωπικού των Οικονομικών και Διοικητικών Υπηρεσι¬ 
ών και τη σύνταξη των εκθέσεων ατομικής αξιολόγησης. 

• Για τον γενικό έλεγχο εκτέλεσης των πάσης φύσεως 
εργασιών της υπηρεσίας, σύμφωνα με τους αντίστοι¬ 
χους κανονισμούς. 

• Για την τήρηση των διατάξεων του Ο.Ε.Υ., καθώς 
επίσης και των Κανονισμών Διαχείρισης και Προμηθειών 
της Επιχείρησης. 

• Για οποιοδήποτε ζήτημα οικονομικής φύσεως γϊ 
αυτό και διενεργεί τακτικά έλεγχο σε κάθε τμήμα της 
Οικονομικής Υπηρεσίας. 

• Για θέματα του προσωπικού που απασχολούνται 
στην επιχείρηση. 

• Για τη σύνταξη της αλληλογραφίας και για τη δι¬ 
εκπεραίωση αυτής. 

Ο Προϊστάμενος των Οικονομικών και Διοικητικών 
Υπηρεσιών ελέγχει και υπογράφει τα διάφορα τιμολόγια 
για προμήθειες και εκτέλεση εργασιών. Επίσης, θεωρεί 
τα τιμολόγια των προμηθευτών κατά εξουσιοδότηση 
του Γ ενικού Διευθυντή. 

• Εκδίδει, ελέγχει, και υπογράφει τα εντάλματα πλη¬ 
ρωμών, τα γραμμάτια είσπραξης, τα δελτία συμψηφι- 
στικών εγγραφών, καθώς και τα δικαιολογητικά που τα 
συνοδεύουν. Με εξουσιοδότηση του Γενικού Διευθυντή 
θεωρεί τα εντάλματα πληρωμής. 

• Ελέγχει καθημερινά το ταμείο και φροντίζει για 
την σωστή χρηματοοικονομική διαχείριση αυτού και 
φροντίζει, ώστε να υπάρχουν μικρά ταμειακά υπόλοιπα. 

• Ελέγχει και παρακολουθεί την ομαλή είσπραξη όλων 
των απαιτήσεων της Επιχείρησης. 

• Φροντίζει για την κανονική είσπραξη και έγκαιρη 
απόδοση των λογαριασμών Δημοσίου, των Ασφαλιστι¬ 
κών ταμείων και λοιπών τρίτων. 

• Μέριμνα για εμπρόθεσμη είσπραξη και απόδοση 
υπέρ Τρίτων πάσης φύσεως κρατήσεων, φόρων και 
χαρτοσήμων και παρακολουθεί τον Φ.Π.Α. 

• Παρακολουθεί και εκτελεί ετήσιο προϋπολογισμό 
και μέριμνα για τις επιβαλλόμενες αναμορφώσεις αυτού. 

• Ελέγχει την υλοποίηση του προϋπολογισμού. 

• Διενεργεί το σύνολο των πληρωμών και εισπράξεων 
της επιχείρησης ανεξαρτήτως αιτίας, μεριμνά για την 
είσπραξη των οφειλών και θέτει υπόψη στον Γενικό 
Διευθυντή κάθε περίπτωση οφειλής που πρέπει να συ¬ 
ζητηθεί. 

• Επιμελείται την τήρηση των προβλεπομένων βιβλίων 
ταμείου, την συνεχή ενημέρωση αυτών σύμφωνα με τα 
προβλεπόμενα από τον νόμο. 

• Συντάσσει ημερήσια κατάσταση ταμείου, τηρεί τα 
προβλεπόμενα από τον νόμο λογιστικά βιβλία και στοι¬ 
χεία. 

• Φροντίζει για την παρακολούθηση απορρόφησης 
πιστώσεων και χρηματοδοτήσεων ενημερώνοντας το 
Γ ενικό Διευθυντή. 

• Χρησιμοποιεί οποιονδήποτε από το προσωπικό της 
Υπηρεσίας του για την εκτέλεση κάθε άλλης, συναφούς 
με την ειδικότητα του, εργασίας ανάλογα με τις ανά¬ 
γκες που παρουσιάζονται σε κάθε γραφείο. 

• Παραλαμβάνει την εισερχόμενη αλληλογραφία και 
κατανέμει αυτή στα αρμόδια τμήματα. 

• Καταρτίζει το ενημερωτικό τεύχος, όπως ορίζει το 
άρθρο 10 του Ν. 1069/80. 

• Μετέχει σε συνεδριάσεις του Δ.Σ., εφόσον το ζητήσει 
ο Πρόεδρος. 

• Μεριμνά για όλα τα υπηρεσιακά και μισθολογικά 
θέματα που αφορούν το τακτικό και με σύμβαση προσω¬ 
πικό της επιχείρησης, ο προγραμματισμός, η οργάνωση 
και η εκτέλεση εκπαιδευτικών προγραμμάτων. 

• Παρακολουθεί την υπηρεσιακή κατάσταση του 
προσωπικού και εισηγείται για κάθε θέμα που αναφέ- 
ρεται σε αυτή είτε αυτεπάγγελτα, είτε με αίτηση του 
ενδιαφερομένου, είτε γιατί νεότερες διατάξεις έχουν 
επιφέρει μεταβολές στην κατάσταση αυτή και εκδίδει 
τις απαραίτητες βεβαιώσεις. 

• Παρακολουθεί τις μεταβολές της νομοθεσίας για 
τις ασφαλιστικές διατάξεις όλων των ασφαλιστικών 
οργανισμών. 

• Τηρεί μητρώο ευρετήριο ατομικών φακέλων για όλο 
το προσωπικό αδιακρίτως σχέσεως εργασίας που μη- 
νιαίως ενημερώνεται για τις αλλαγές. 

• Ενημερώνει τους αρμόδιους για τη μισθοδοσία για 
τις υπηρεσιακές μεταβολές που επηρεάζουν τη μισθο¬ 
δοσία. 


• Μεριμνά για την πιστή εφαρμογή του ωραρίου 
και προβαίνει στις νόμιμες περικοπές για το χρόνο 
μη παροχής υπηρεσίας αδιακρίτως αιτίας. Συντάσσει 
τον προγραμματισμό υπερωριακής απασχόλησης του 
προσωπικού. 

• Μεριμνά για την χορήγηση αδειών κανονικών, αναρ- 
ρωτικών, άνευ αποδοχών, γονικών, συνδικαλιστικών, κυ- 
ήσεως και φοιτητικών και τηρεί ενημερωμένο αρχείο. 
Συντάσσει το ετήσιο πρόγραμμα αδειών. 

• Επιμελείται κάθε θέμα που αναφέρεται σε έξοδα 
κίνησης, παράστασης ή οδοιπορικά του συνόλου του 
προσωπικού της επιχείρησης, εκδίδει τις αναγκαίες 
δαπάνες και ενημερώνει την μισθοδοσία. 

• Προβαίνει στις νόμιμες ενέργειες για την πρόσληψη 
εποχιακού προσωπικού, συντάσσει τις συμβάσεις και 
μεριμνά για την αναγγελία πρόσληψης και λήξης των 
συμβάσεων. 

• Εκδίδει τις βεβαιώσεις που έχουν σχέση με την 
υπηρεσιακή κατάσταση του προσωπικού που υπηρετεί 
ή αυτού που αποχώρησε ή τρίτων μετά από αίτηση του 
ενδιαφερομένου ή αυτεπάγγελτα εφόσον ορίζεται από 
νόμο ή κανονισμό. 

• Επιμελείται κάθε θέμα που αναφέρεται στην έξοδο 
προσωπικού από την επιχείρηση, υπολογίζει την απο¬ 
ζημίωση που αναλογεί, εφόσον δικαιούται και εκδίδει 
τις καταστάσεις για την αποζημίωση αυτή. 

• Συντάσσει τις μισθολογικές καταστάσεις. 

• Εκδίδει τις ετήσιες βεβαιώσεις αποδοχών του προ¬ 
σωπικού, επιμελείται και εισηγείται την βελτίωση του 
συστήματος μισθοδοσίας και παρέχει στοιχεία για την 
κατάρτιση των συλλογικών συμβάσεων. 

• Εκδίδει κάθε βεβαίωση που αφορά τα στοιχεία 
μισθοδοσίας και τις κρατήσεις προς τα ασφαλιστικά 
ταμεία τόσο των υπηρετούντων, όσο και των συνταξι- 
οδοτηθέντων υπαλλήλων: 

- Αποζημίωση των εξερχόμενων της επιχείρησης 
υπαλλήλων. 

-Έξοδα ταξιδιών, εκτός έδρας αποζημιώσεις, λοιπά 
γενικά έξοδα μη ειδικώς καθορισμένα. 

-Έξοδα κίνησης και κάθε έξοδο που αφορά το προ¬ 
σωπικό. 

• Ο Προγραμματισμός, οργάνωση και εκτέλεση εκπαι¬ 
δευτικών προγραμμάτων, για την συνεχή και σύγχρονη 
επαγγελματική κατάρτιση του προσωπικού, ώστε να 
μπορούν οι εργαζόμενοι να ανταποκριθούν στις απαι¬ 
τήσεις του αντικειμένου εργασίας τους και στις νέες 
τεχνολογίες. 

Τον Προϊστάμενο του Τμήματος Οικονομικών και Διοι¬ 
κητικών Υπηρεσιών απουσιάζοντα ή κωλυόμενο αναπλη¬ 
ρώνει υπάλληλος του ιδίου Τμήματος της Επιχείρησης 
κατόπιν αποφάσεως του Διοικητικού Συμβουλίου. 

Αρθρο 17 

Γ ραφείο Διοικητικών Υπηρεσιών - Γ ραμματεία 

Μεριμνά για την παραλαβή και διεκπεραίωση της 
πάσης φύσεως αλληλογραφίας της επιχείρησης και 
παρέχει την γραμματειακή υποστήριξη κάθε Τμήματος. 
Ειδικότερα: 

1 Μεριμνά για την παραλαβή και διεκπεραίωση της 
πάσης φύσεως αλληλογραφίας της επιχείρησης, εκτός 
της εμπιστευτικής που αφορά τον Πρόεδρο ή τον αρμό¬ 
διο εξουσιοδοτημένο από αυτόν, διοικητικό παράγοντα. 

2 Επιμελείται για την καταχώρηση της εισερχόμενης 
και εξερχόμενης αλληλογραφίας στα βιβλία πρωτο¬ 
κόλλου και προβαίνει στον συσχετισμό των εγγράφων 
αυτών, ώστε να είναι ευχερής η εξεύρεση της σειράς 
των εγγράφων που αναφέρονται στο κάθε θέμα. 

3 Διανέμει με τα ειδικά βιβλία διεκπεραίωσης τα ει¬ 
σερχόμενα έγγραφα, αφού αυτά έχουν χαρακτηρισθεί 
και πρωτοκολληθεί στα αρμόδια γραφεία για τις δικές 
τους ενέργειες. 

4 Παρακολουθεί την εφημερίδα της κυβέρνησης και 
τηρεί πλήρες αρχείο των νομοθετημάτων που αφορούν 
την επιχείρηση. 

5 Διαχειρίζεται το γενικό αρχείο αλληλογραφίας της 
επιχείρησης σε ηλεκτρονική μορφή. 

6 Αποστολή και λήψη ΕΑΧ. 

7 Επεξεργάζεται τα θέματα του Δ.Σ. και εισηγείται 
στον Πρόεδρο του Δ.Σ. την κατάρτιση της ημερήσιας δι¬ 
άταξης του Δ.Σ. σε συνεργασία με τον Γενικό Διευθυντή. 

8 Μεριμνά για την κοινοποίηση των αποφάσεων του 
Δ.Σ. προς τις υπηρεσίες ή τρίτους. 

9 Μεριμνά για τις δημοσιεύσεις των αποφάσεων σε 
ΦΕΚ όταν αυτό απαιτείται. 

10 Μεριμνά για τον ορισμό από το Δ.Σ. θεμάτων ανα- 
πλήρωσης των μελών που κωλύονται ή απουσιάζουν. 

11 Τηρεί αρχείο πρακτικών του Δ.Σ. με τρόπο που να 
διασφαλίζεται η νομιμότητα και εγκυρότητα του. 

12 Μεριμνά για τη λήψη από Δ.Σ. απόφασης για σύ¬ 
γκληση τακτικής ή έκτακτης συνεδρίασης και γνωστο¬ 
ποιεί τις αποφάσεις του Δ.Σ. στην εποπτεύουσα αρχή, 
όπως ο νόμος απαιτεί σε συνεργασία. 

13 Τηρεί αρχείο αποφάσεων των οργάνων της Διοί¬ 
κησης και διεξάγει την αλληλογραφία του Προέδρου 
και του Δ.Σ. 

14 Κοινοποιεί σε όλα τα μέλη του Δ.Σ. κυρωμένα αντί¬ 
γραφα της πρόσκλησης της συνεδρίασης με πλήρη φά¬ 
κελο που περιέχει τα προς συζήτηση θέματα και μερι¬ 
μνά για την υπογραφή των πρακτικών και αποφάσεων 
από τον Πρόεδρο και το Δ.Σ. 

15 Παρακολουθεί την εκτέλεση των αποφάσεων των 
οργάνων της Διοίκησης και του Δ.Σ. 

16'Εχει την ευθύνη ενημέρωσης των οργάνων του Δ.Σ. 

17 Καθορίζει τις δημόσιες επαφές των οργάνων της 
Διοίκησης. 

18 Τηρεί εμπιστευτικό πρωτόκολλο και διακινεί αυτό. 

19 Τελεί χρέη γραμματέως του Δ.Σ. της επιχείρησης. 

Αρθρο 18 

Γραφείο Προμηθειών και Αποθήκης 

Μεριμνά για την προμήθεια υλικών και εφοδίων, την 
αποθήκευση και φύλαξη, διαχείριση και συντήρηση αυ¬ 
τών, με τρόπο ώστε να εξασφαλίζεται η καλή και απο¬ 
δοτική λειτουργία της επιχείρησης. 

Γ ραφείο Προμηθειών 

Προβαίνει σε συνεργασία με τον Προϊστάμενο του 
Τμήματος Οικονομικών και Διοικητικών Υπηρεσιών σε: 

1 Κατάρτιση ενιαίου προγράμματος προμηθειών της 
επιχείρησης συνοδευόμενο από έκθεση αιτιολόγησης 
της σκοπιμότητας αυτών. 

2 Επιβλέπει την διαδικασία προκήρυξης διαγωνισμών, 
αξιολόγησης προσφορών και σύναψης συμβάσεων, σύμ¬ 
φωνα με τις ισχύουσες διατάξεις για την προμήθεια υλι¬ 
κών ή αναλωσίμων. Διευκρινίζεται ότι η σύνταξη των ειδι¬ 
κών όρων των προμηθειών ή εργασιών ανήκει στο τμήμα 
εκείνο της επιχείρησης που προκάλεσε την ενέργεια. 


3 Μεριμνά για την συγκρότηση επιτροπών για την δι¬ 
ενέργεια διαγωνισμών και για την παραλαβή των υλικών. 

4. Μεριμνά για την σύνταξη των πρακτικών των πα¬ 
ραπάνω επιτροπών. 

Αποθήκη 

1 Έχει την ευθύνη της ορθολογιστικής διαχείρισης 
της αποθήκης. 

2 Επιμελείται της διαδικασίας εισαγωγής και εξαγω¬ 
γής υλικών από την αποθήκη και διακίνηση τους. 

3 Επιμελείται της έκδοσης παραστατικών για όλες τις 
διακινήσεις υλικών από και προς την αποθήκη. 

4 Επιμελείται την τήρηση και εφαρμογή κανονισμού 
διαχείρισης υλικών, με συγκροτημένο μηχανογραφικό 
σχέδιο. 

5 Μεριμνά για την εκποίηση άχρηστου ή παλαιού υλι¬ 
κού, αφού πρώτα συγκροτηθεί επιτροπή η οποία θα 
αποφασίσει για το υλικό αυτό και θα ενεργήσει για 
την επωφελέστερη αξιοποίηση ή την νομότυπη κατα¬ 
στροφή του. 

Αρθρο 19 

Γ ραφείο Υπηρεσίας Καταναλωτών 

Μεριμνά για την εξυπηρέτηση των πελατών σε θέ¬ 
ματα που έχουν σχέση με τον κανονισμό Ύδρευσης & 
Αποχέτευσης, για την ικανοποίηση των παραπόνων και 
αιτημάτων των πελατών, για την είσπραξη των τελών 
της επιχείρησης, για την έκδοση αδειών σύνδεσης με 
τα δίκτυα ύδρευσης και αποχέτευσης, για τον έλεγχο 
των υδρομέτρων, για την επαλήθευση ενδείξεων και 
τον για έλεγχο λειτουργίας αυτών, καθώς και για την 
βεβαίωση κατανάλωσης και έκδοση λογαριασμών, την 
παρακολούθηση εξόφλησης των λογαριασμών των κα¬ 
ταναλωτών και την ενημέρωση μητρώου καταναλωτών. 

Στις αρμοδιότητες του ανήκουν: 

1 Η συμπλήρωση αιτήσεων για νέα συμβόλαια ύδρευ¬ 
σης - αποχέτευσης ή για ακυρώσεις συμβολαίων. 

2 Η κατάρτιση, τροποποίηση και ανάκληση συμβολαί¬ 
ων ύδρευσης - αποχέτευσης, καθώς και έκδοση παρα¬ 
στατικών εγγράφων για πληρωμή πάγιων τελών. 

3 Η διεκπεραίωση αιτήσεων που αφορούν παλιούς 
καταναλωτές για τυχόν παλαιό χρέη. 

4 Η μέριμνα για επιστροφή εγγυήσεων στους κατα¬ 
ναλωτές από συμβόλαια που έχουν ακυρωθεί εφόσον 
δεν υπάρχουν υπόλοιπα χρεών. 

5 Η είσπραξη τελών όπως αυτά ορίζονται από τους 
κανονισμούς για τις συνδέσεις ύδρευσης-αποχέτευσης. 

6 Η έκδοση παραστατικών δικαιολογητικών των ει¬ 
σπράξεων. 

7 Η σύνταξη καταστάσεων ημερήσιων εισπράξεων - 
παρακολούθηση λογαριασμών καταναλωτών. 

8 Η ικανοποίηση των παραπόνων και αιτημάτων των 
καταναλωτών. Όταν τα παράπονα των καταναλωτών 
δεν βρίσκουν άμεση ικανοποίηση, οι υποθέσεις πα- 
ραπέμπονται στα αρμόδια τμήματα προς επίλυση. Ο 
πελάτης ενημερώνεται εγγράφως για την έκβασή του 
αιτήματος της. 

9 Η εξυπηρέτηση των πελατών σε θέματα που τους 
αφορούν σε πλήρη συνεργασία με τα άλλα γραφεία του 
τμήματος και η παρακολούθηση σε καθημερινή βάση 
των καρτελών των καταναλωτών. 

10 Η τήρηση και ενημέρωση του αρχείου μητρώου 
καταναλωτών. 

11 Η παραλαβή και εξέταση των απαιτούμενων δι- 
καιολογητικών για την έκδοση αδειών σύνδεσης νέων 
εγκαταστάσεων με το δίκτυο ύδρευσης- αποχέτευσης. 

12 Η χορήγηση βεβαιώσεων για την ύπαρξη ή όχι αγω¬ 
γών μπροστά από συγκεκριμένα οικόπεδα. 

13 Η έκδοση διαπιστωτικής πράξης κατόπιν τεχνικού 
ελέγχου για την εξακρίβωση της δυνατότητας σύνδεσης 
με το δίκτυο των οικοδομών ή άλλων εγκαταστάσεων. 

14 Ο έλεγχος και θεώρηση σχεδίων που αφορούν τις 
συνέσεις με τα δίκτυα ή τον χώρο των υδρομέτρων και επί 
τόπου έλεγχος για την καταλληλότητα του χώρου αυτού. 

15 Η περιοδική λήψη ενδείξεων υδρομέτρων. 

16 Η συμπλήρωση βιβλίων διαδρομών. 

17 Η τήρηση βιβλίου - αρχείου υδροληψιών που βρί¬ 
σκονται ενεργά ή ακυρώθηκαν. 

18 Η επαλήθευση μη φυσιολογικών ενδείξεων των 
υδρομέτρων (υπερβολικές ενδείξεις). 

19 Ο έλεγχος λειτουργίας υδρομέτρων (μετά από αί¬ 
τηση). 

20 Η επισκευή υδρομέτρων, έλεγχος ευαισθησίας και 
σφάλματος, υδραυλική δοκιμή, έγκαιρη γνωστοποίηση 
των αναγκών σε ανταλλακτικά. 

21 Η μέριμνα αρχειοθέτησης μητρώου υδρομέτρων. 

22 Η διανομή αποδείξεων λογαριασμών. 

23 Ο έλεγχος εγκατάστασης υδρομέτρων. 

24 Η μέριμνα για διακοπές ή επανασυνδέσεις υδρο- 
δότησης καταναλωτών. 

25 Η βεβαίωση και χρέωση των μερίδων των κατα¬ 
ναλωτών και μέριμνα για την μηχανογραφική έκδοση 
των αποδείξεων. 

26 Ο έλεγχος των βιβλίων και καταχώρηση αυτών στις 
καρτέλες των συνδρομητών. 

27 Η έκδοση βεβαιωτικών καταλόγων, κατάστασης 
ταμείου και γενικά, κάθε κατάστασης που αφορά τους 
καταναλωτές. 

28 Η επαλήθευση μη φυσιολογικών ενδείξεων των 
υδρομέτρων (υπερβολικές ενδείξεις). 

29 Η τήρηση και ενημέρωση αρχείου μητρώου κατα¬ 
ναλωτών. 

30 Η παρακολούθηση βεβαιωθέντων και εισπραχθέ- 
ντων εσόδων με σκοπό την ενημέρωση του λογιστηρίου. 

31 Η τήρηση αρχείου σε θέματα του γραφείου. 

32 Η παρακολούθηση ανεξόφλητων λογαριασμών και 
επαναβεβαίωση αυτών σε περίπτωση μη πληρωμής. 

33 Η παρακολούθηση διακοπών επανασυνδέσεων 
υδροδότησης καταναλωτών. 

Ο Υπεύθυνος του Γραφείου ευθύνεταί: 

• Απέναντι στον Προϊστάμενο Οικονομικών και Διοι¬ 
κητικών Υπηρεσιών για τις πράξεις ή και παραλείψεις 
του γραφείου του. Προς τον σκοπό αυτό ενημερώνει 
καθημερινά τον Προϊστάμενο Οικονομικών και Διοικητι¬ 
κών Υπηρεσιών για όλα τα συμβαίνοντα στο τμήμα του. 

• Για θέματα πάσης φύσεως που αφορούν τους κα¬ 
ταναλωτές. 

• Ο Υπεύθυνος του Γ ραφείου Καταναλωτών υποχρε¬ 
ωτικά διενεργεί ελέγχους δειγματοληπτικής φύσης στα 
βιβλία των υδρομετρητών και συντάσσει πρωτόκολλο 
το οποίο και παραδίδει στον Προϊστάμενο Οικονομικών 
και Διοικητικών Υπηρεσιών. 

Τον Υπεύθυνο του Γραφείου Καταναλωτών αναπλη¬ 
ρώνει υπάλληλος του ίδιου Τμήματος, εφόσον διαθέ¬ 
τει τα κατάλληλα προσόντα, κατόπιν αποφάσεως του 
Προϊσταμένου Οικονομικών και Διοικητικών Υπηρεσιών. 


ΜΕΡΟΣ ΔΕΥΤΕΡΟ 
ΠΡΟΣΩΠΙΚΟ ΤΗΣ ΕΠΙΧΕΙΡΗΣΗΣ 

ΚΕΦΑΛΑΙΟ Α' 

ΣΧΕΣΕΙΣ ΠΡΟΣΩΠΙΚΟΥ ΜΕ ΕΠΙΧΕΙΡΗΣΗ 

Αρθρο 20 

Διακρίσεις Προσωπικού 

1) Το προσωπικό της Επιχείρησης διακρίνεται σε τα¬ 
κτικό και έκτακτο. 

- Τακτικό είναι το προσωπικό που καλύπτει πάγιες 
ανάγκες της επιχείρησης, κατέχει τις οργανικές θέσεις 
που προβλέπονται από τον παρόντα οργανισμό και η 
υπηρεσιακή και εργασιακή του σχέση και κατάσταση 
ρυθμίζονται από τον Ο.Ε.Υ. 

-Έκτακτο είναι το προσωπικό που προσλαμβάνεται 
με σύμβαση εργασίας ορισμένου χρόνου, για την κά¬ 
λυψη και αντιμετώπιση των πρόσκαιρων και έκτακτων 
αναγκών της επιχείρησης. 

2) Η εργασιακή σχέση που συνδέει το προσωπικό με 
τη Δ.Ε.Υ.Α.Ε., είναι σχέση εργασίας ιδιωτικού δικαίου, 
αορίστου χρόνου για το τακτικό προσωπικό και ορι¬ 
σμένου χρόνου για το έκτακτο. 

Αρθρο 21 

Κάλυψη Οργανικών Θέσεων 

1 Ο αριθμός των θέσεων του τακτικού προσωπικού 
καθορίζεται με βάση τις ανάγκες της επιχείρησης. 

2 Για την πλήρωση των οργανικών θέσεων απαιτού¬ 
νται τα προβλεπόμενα από τον παρόντα οργανισμό 
γενικά προσόντα διορισμού, σύμφωνα με τις διατάξεις 
της εκάστοτε ισχύουσας νομοθεσίας. 

Επιπλέον, κανένα πρόσωπο δεν μπορεί να καταλάβει 
οργανική θέση, αν δεν έχει τα απαιτούμενα για κάθε 
θέση τυπικά και ουσιαστικά προσόντα, όπως αυτά προ- 
βλέπονται στο άρθρο 8 του παρόντος Κανονισμού. 

3 Ο προσλαμβανόμενος πριν καλύψει τη σχετική ορ¬ 
γανική θέση, διανύει το στάδιο της δοκιμασίας. Στο 
δοκιμαστικό χρονικό διάστημα θεωρείται δόκιμος και η 
εργασιακή του σχέση διέπεται από τον Ο.Ε.Υ. 

4 Ο αριθμός των οργανικών θέσεων μπορεί να αυξο- 
μειωθεί ανάλογα με τις υπηρεσιακές ανάγκες. Για την 
αυξομείωση των οργανικών θέσεων απαιτείται τροπο¬ 
ποίηση του Ο.Ε.Υ., μετά από απόφαση του Διοικητικού 
Συμβουλίου της επιχείρησης. 

5 Σε περίπτωση μείωσης του αριθμού των οργανικών 
θέσεων το πλεονάζον προσωπικό δεν απολύεται, αλλά 
παραμένει ως υπεράριθμο και τοποθετείται ανάλογα 
με τα προσόντα και την ειδικότητα του. 

Αρθρο 22 

Μητρώο Προσωπικού 

1) Για το προσωπικό της Δ.Ε.Υ.Α.Ε. τηρείται μητρώο, 
που περιέχει για κάθε εργαζόμενο τα παρακάτω στοι¬ 
χεία: 

- Ονομα, επώνυμο, πατρώνυμο, χρονολογία και τόπο 
γέννησης, ημερομηνία γάμου, όνομα συζύγου, ονόματα 
και χρονολογία γέννησης των παιδιών. 

- Τον αριθμό της απόφασης πρόσληψης του, τα τυ¬ 
πικά και ουσιαστικά προσόντα του, τον κλάδο και την 
ειδικότητα του, τις θέσεις στις οποίες τοποθετήθηκε 
από την πρόσληψή του, τον αριθμό των αποφάσεων για 
οικονομική προαγωγή και λήψη επιδομάτων. 

- Τις πειθαρχικές ποινές και τιμητικές διακρίσεις του, 
καθώς και κάθε είδους άδειες απουσίας. 

2) Το ανωτέρω μητρώο τηρείται και ενημερώνεται με 
ευθύνη του Γραφείου Διοικητικών Υπηρεσιών. 

Άρθρο 23 

Υποχρεώσεις και καθήκοντα προσωπικού 

Το προσωπικό της Επιχείρησης έχει υποχρέωση και 
καθήκον: 

1 Να γνωρίζει και να τηρεί τις διατάξεις του παρό¬ 
ντος οργανισμού, όπως και κάθε άλλου Κανονισμού της 
Επιχείρησης. 

2 Να εκτελεί το υπηρεσιακό του καθήκον με επιμέλεια 
και ευσυνειδησία. 

3 Να διασφαλίζει τα μηχανήματα, εργαλεία, έπιπλα, 
σκεύη, βιβλία και άλλα υπηρεσιακά έγγραφα και στοι¬ 
χεία, όπως και κάθε άλλο περιουσιακό στοιχείο της 
Επιχείρησης που χρησιμοποιεί για την εκτέλεση της 
υπηρεσίας του. 

4 Να φροντίζει για την καλή συντήρηση των προανα- 
φερόμενων περιουσιακών στοιχείων της Επιχείρησης και 
να προβαίνει στις κατάλληλες υπηρεσιακές ενέργειες για 
την καλή συντήρηση, βελτίωση ή αντικατάσταση τους. 

5 Να προσέρχεται έγκαιρα στην Υπηρεσία του και να 
αποχωρεί από αυτή μετά τη συμπλήρωση του ωραρίου 
εργασίας, όπως αυτό έχει οριστεί από τους αρμοδίους 
της Επιχείρησης. 

6 Να ενημερώνει αμέσως τον προϊστάμενό του ή το 
αρμόδιο γραφείο της Επιχείρησης σε περίπτωση απου¬ 
σίας λόγω ασθένειας ή άλλης ανώτερης βίας. 

7 Να αναφέρει γραπτά και έγκαιρα στο γραφείο Δι¬ 
οικητικών Υπηρεσιών κάθε μεταβολή της ατομικής ή 
οικονομικής του κατάστασης. 

8 Να αναφέρει ιεραρχικά στην υπηρεσία του καθετί 
που από τη φύση της δουλειάς του διαπιστώνει ότι μπο¬ 
ρεί να προκαλέσει υλική ή ηθική ζημιά στην Επιχείρηση. 

9 Να εκτελεί πρόθυμα τις οδηγίες των προϊσταμέ¬ 
νων του και να συμπεριφέρεται σε όλο ανεξαίρετα το 
προσωπικό με ευγένεια και τον επιβαλλόμενο κατά πε¬ 
ρίπτωση σεβασμό. 

10 Να εκτελεί υποχρεωτικά κάθε εντολή του προ¬ 
ϊσταμένου του. Μετά την εκτέλεση της εντολής και 
εφόσον κατά την κρίση του αυτή ήταν πέραν από τις 
υπηρεσιακές του υποχρεώσεις, μπορεί να υποβάλει τις 
αντιρρήσεις του με γραπτή αναφορά στα αρμόδια πει¬ 
θαρχικά όργανα, τα οποία εξετάζουν την αναφορά και 
αν κριθεί βάσιμη κινείται η πειθαρχική διαδικασία. 

Η εντολή του προϊσταμένου δεν εκτελείται, όταν: 

- Ο εργαζόμενος θεωρεί ότι η εκτέλεση της θέτει σε 
σοβαρούς κινδύνους την υγεία του. Στην περίπτωση 
αυτή ο Προϊστάμενος του Τμήματος, στο οποίο ανήκει 
ο εργαζόμενος, εξετάζει αμέσως και επιτόπια το επικίν¬ 
δυνο ή μη της εντολής, λαμβάνει τα κατάλληλα μέτρα 
και ενημερώνει γραπτά το Διοικητικό Συμβούλιο για τη 
λήψη σχετικών αποφάσεων. 

- Ο εργαζόμενος έχει τη γνώμη ότι η εντολή που του 
δόθηκε είναι αντίθετη με τον Ο.Ε.Υ. και το συμφέρον της 
Επιχείρησης. Τότε οφείλει αμέσως και χωρίς καθυστέ¬ 
ρηση που οδηγεί σε ματαίωση της εντολής και ζημία 
της Επιχείρησης, να κάνει γνωστές τις επιφυλάξεις του 
στο Γ ενικό Διευθυντή. Αν ο Γ ενικός Διευθυντής συμφω¬ 
νήσει με την εντολή του Προϊσταμένου, ο εργαζόμενος 
υποχρεούται να την εκτελέσει και μπορεί να υποβάλει 
γραπτή αναφορά στο αρμόδιο Πειθαρχικό όργανο. 


11) Το προσωπικό έχει υποχρέωση, τηρώντας την ιε¬ 
ραρχία, να αναφέρεται και να υποβάλει κάθε αίτηση, 
σύσταση ή παράπονο για οποιοδήποτε θέμα. 

12) Επιτρέπεται η παράκαμψη της ιεραρχίας μόνο σε 
κατεπείγουσες περιστάσεις και με την υποχρέωση της 
ενημέρωσης κατά τη σειρά της ιεραρχίας, του αρμοδίου 
Προϊσταμένου. 

13) Ακόμα επιτρέπεται παράκαμψη της ιεραρχίας, όταν 
ο εργαζόμενος μετά την πάροδο ενός μηνάς από την 
υποβολή της αίτησης, αναφοράς κ.λ.π., δεν έλαβε απά¬ 
ντηση από τον προϊστάμενο, στον οποίο απευθύνθηκε. 

Κάθε άλλη υπέρβαση της ιεραρχίας μπορεί να απο- 
τελέσει πειθαρχικό παράπτωμα. 

14) Κάθε προϊστάμενος είναι υπεύθυνος για την τήρη¬ 
ση της πειθαρχίας και την ακριβή εκτέλεση των υπηρε¬ 
σιακών εντολών από τους υφιστάμενους του, παρέχο¬ 
ντας κάθε οδηγία και διευκόλυνση για την αρτιότερη 
εκτέλεση του υπηρεσιακού έργου και την αύξηση της 
παραγωγικότητας γενικότερα. 

15) Κάθε προϊστάμενος έχει υποχρέωση να φροντίζει, 
έτσι ώστε το προσωπικό να γνωρίζει τις ευθύνες και 
τις υποχρεώσεις του, το περιεχόμενο των εγκυκλίων, 
υπηρεσιακών οδηγιών, διαταγών και ανακοινώσεων, που 
έχουν σχέση με την εκτέλεση του υπηρεσιακού καθήκο¬ 
ντος και τη γενικότερη συμπεριφορά του προσωπικού. 

ΚΕΦΑΛΑΙΟ Β' 

ΠΡΟΣΛΗΨΗ ΠΡΟΣΩΠΙΚΟΥ 

Αρθρο 24 

Πρόσληψη Τακτικού Προσωπικού 

1 Η πρόσληψη του τακτικού προσωπικού γίνεται εφό¬ 
σον υπάρχουν κενές οργανικές θέσεις και πάγιες ανά¬ 
γκες της επιχείρησης, από το Διοικητικό Συμβούλιο που 
βεβαιώνονται με γραπτές εισηγήσεις του Διευθυντή ή 
του αρμόδιου Προϊσταμένου. Κάθε προσλαμβανόμενος 
πρέπει να έχει τα προβλεπόμενα από τον Ο.Ε.Υ. προ¬ 
σόντα της αντίστοιχης ειδικότητας. 

2 Η πρόσληψη του τακτικού προσωπικού γίνεται από 
το Δ.Σ. λαμβανομένων υπόψη των διατάξεων της εκά- 
στοτε ισχύουσας νομοθεσίας, μετά από εισήγηση του 
Γ ενικού Διευθυντή και κατόπιν προκήρυξης της θέσης. 

3 Κάθε πρόσληψη είναι δοκιμαστική. Ο χρόνος της 
δοκιμής είναι ένα έτος πραγματικής υπηρεσίας, στη 
διάρκεια του οποίου με αιτιολογημένη απόφαση του 
Διοικητικού Συμβουλίου είναι δυνατή η απόλυση, αν ο 
εργαζόμενος δεν μπορεί να ανταποκριθεί στα καθή¬ 
κοντα της ειδικότητας για την οποία προσλήφθηκε. 
Το αργότερο μέσα σε ένα μήνα από τη συμπλήρωση 
του έτους της δοκιμαστικής υπηρεσίας το Διοικητικό 
Συμβούλιο πρέπει να αποφασίσει για την ένταξη στο 
τακτικό προσωπικό ή την απόλυση του. Αν δεν αποφαν- 
θεί, μετά την παρέλευση της παραπάνω προθεσμίας η 
πρόσληψη γίνεται αυτοδίκαια οριστική. 

Άρθρο 25 

Πρόσληψη Έκτακτου Προσωπικού 

Η πρόσληψη του έκτακτου προσωπικού γίνεται μετά 
από εισήγηση του Γ ενικού Διευθυντή από το Δ.Σ. λαμβα¬ 
νομένων υπόψη των διατάξεων της εκάστοτε ισχύουσας 
νομοθεσίας. 

Η εισήγηση του Γενικού Διευθυντή πρέπει να αιτι¬ 
ολογεί την ανάγκη που επιβάλλει την πρόσληψη του 
έκτακτου προσωπικού. 

Άρθρο 26 

Γενικά Προσόντα Πρόσληψης 

1. Κάθε πρόσωπο που προσλαμβάνεται σε οργανική 
θέση πρέπει: 

- Να έχει ελληνική ιθαγένεια ή να είναι πολίτης κρά¬ 
τους μέλους της Ευρωπαϊκής Ένωσης. 

- Να κριθεί ικανό για την εργασία που πρόκειται αν 
προσφέρει ύστερα από εξέταση της υγειονομικής υπη¬ 
ρεσίας του ΙΚΑ ή από Γ ενικό Κρατικό Νοσοκομείο. 

- Να έχει τα τυπικά και ουσιαστικά προσόντα της 
ειδικότητας για την οποία προσλαμβάνεται, όπως αυτά 
προκύπτουν από το άρθρο 8 του παρόντος οργανισμού. 

- Να μην έχει καταδικαστεί για κλοπή, ληστεία, απάτη, 
υπεξαίρεση, εκβίαση, πλαστογραφία, απιστία, δωροδο¬ 
κία, καταπίεση, παράβαση καθήκοντος, ή άλλο παρεμ¬ 
φερές αδίκημα. 

2. Για την απόδειξη της συνδρομής των παραπάνω 
προϋποθέσεων το προσλαμβανόμενο πρόσωπο πρέπει 
να υποβάλει τα υπό της Δ.Ε.Υ.Α.Ε. και της κείμενης νο¬ 
μοθεσίας απαιτούμενα δικαιολογητικά. 

Αρθρο 27 

Κωλύματα Διορισμού 

1. Η έλλειψη κάποιου από τα απαιτούμενα προσόντα 
πρόσληψης αποτελεί κώλυμα για την πρόσληψη τακτι¬ 
κού προσωπικού. 

2. Κώλυμα πρόσληψης αποτελεί και η προηγούμενη 
απόλυση για πειθαρχικούς λόγους, από τη θέση υπαλ¬ 
λήλου του δημοσίου, ΟΤΑ ή Ν.Π.Δ.Δ. 

3. Η τυχόν παραγραφή αδικήματος από εκείνα που η 
παραπομπή ή καταδίκη αποτελεί κώλυμα πρόσληψης 
δεν αίρει το κώλυμα. Αντίθετα, αίρεται το κώλυμα σε 
περίπτωση απονομής χάριτος. 

Αρθρο 28 

Πρόσληψη κατά παράβαση του Ο.Ε.Υ. 

Πρόσληψη τακτικού προσωπικού με παράβαση του 
Ο.Ε.Υ. ανακαλείται μέσα σε διάστημα το πολύ ενός 
έτους. Αν το πρόσωπο που προσλήφθηκε συντέλεσε 
στην αντικανονική πρόσληψη του, τότε η πρόσληψη 
ανακαλείται και μετά την παρέλευση του έτους. Η ανά¬ 
κληση έχει την έννοια ότι η εργασιακή σύμβαση είναι 
άκυρη από την αρχή. 

ΚΕΦΑΛΑΙΟ Γ 
ΑΠΟΔΟΧΕΣ ΠΡΟΣΩΠΙΚΟΥ 

Αρθρο 29 

Μισθολογική Κατάταξη και εξέλιξη Προσωπικού 

1 Οι εργαζόμενοι της Δ.Ε.Υ.Α.Ε. αμείβονται σύμφωνα 
με το Ενιαίο Μισθολόγιο, με συλλογικές συμβάσεις ερ¬ 
γασίας της ειδικότητας τους ή με επιχειρησιακή σύμ¬ 
βαση, μετά από συμφωνία Διοίκησης και εργαζομένων, 
όπου και καθορίζονται τα μισθολογικά κλιμάκια αυτών, 
ο τρόπος αμοιβής του προσωπικού, τα επιδόματα η 
μισθολογική εξέλιξη, οι διάφορες παροχές, οι ηθικές 
και υλικές αμοιβές, καθώς και κάθε είδους παροχές 
που προβλέπονται μέσα από αυτή. Σε κάθε περίπτωση 
εφαρμόζονται τα οριζόμενα στην εργατική νομοθεσία, 
όπως αυτή ισχύει κάθε φορά. 

2 Οι αποδοχές του Γενικού Διευθυντή και των Προ¬ 
ϊσταμένων των Τμημάτων καθορίζονται και αναπρο¬ 


σαρμόζονται με αιτιολογημένη απόφαση το Διοικητι¬ 
κού Συμβουλίου. Σε κάθε περίπτωση εφαρμόζονται τα 
οριζόμενα στην εργατική νομοθεσία, όπως αυτή ισχύει 
κάθε φορά. 

Αρθρο 30 

Κλάδοι των θέσεων του Προσωπικού 

1) Οι θέσεις του τακτικού προσωπικού της Δ.Ε.Υ.Α.Ε. 
κατατάσσονται στους ακόλουθους κλάδους: 

- Υποχρεωτική Εκπαίδευση (ΥΕ): Ως τυπικό προσόν 
διορισμού ορίζεται απολυτήριο Δημοτικού Σχολείου 
ή Τριτάξιου Γυμνασίου ή τίτλος Κατώτερης Τεχνικής 
Σχολής ή εμπειρία. 

- Δευτεροβάθμια Εκπαίδευση (ΔΕ): Ως τυπικό προσόν 
διορισμού ορίζεται απολυτήριο Εξατάξιου Γυμνασίου 
ή Λυκείου (Γενικού, Πολυκλαδικού, Τεχνικού ) ή τίτλο 
Τεχνικής Επαγγελματικής Δευτεροβάθμιας εκπαίδευ¬ 
σης ή Σχολής μαθητείας ΟΑΕΔ του Ν. 1346/83 ή πτυχίο 
των μέσων Τεχνικών Σχολών που καταργήθηκαν με το 
Ν. 576/77, ή άλλους τίτλους ισότιμων σχολών της ημεδα¬ 
πής ή αλλοδαπής και πάντα σύμφωνα με την ισχύουσα 
νομοθεσία. 

- Τεχνολογική Εκπαίδευση (ΤΕ): Ως τυπικό προσόν 
διορισμού ορίζεται το πτυχίο ή δίπλωμα του ΤΕΙ ή του 
Κ.Α.Τ.Ε.Ε. ή ισότιμων σχολών της ημεδαπής ή αλλοδα¬ 
πής. 

- Πανεπιστημιακή Εκπαίδευση (ΠΕ): Ως τυπικό προσόν 
διορισμού ορίζεται το πτυχίο ή δίπλωμα τμήματος ή 
σχολής ΑΕΙ ή ισότιμο της αλλοδαπής. 

ΚΕΦΑΛΑΙΟ Ε' 

ΑΔΕΙΕΣ ΑΠΟΥΣΙΑΣ ΠΡΟΣΩΠΙΚΟΥ 

Αρθρο 31 
Είδη αδειών 

Οι άδειες απουσίας διακρίνονται σε: 

1 Κανονικές 

2 Για λόγους υγείας - εγκυμοσύνης 

3 Χωρίς αποδοχές 

4 Ειδικές 

5 Γονικές 

6 Ολιγόωρης απουσίας 

Αρθρο 32 
Κανονικές Αδειες 

Οι κανονικές άδειες χορηγούνται στους εργαζόμενους 
όπως καθορίζεται κάθε φορά από τη σχετική νομοθε¬ 
σία και τις αποφάσεις του Υπουργείου Εργασίας και 
Κοινωνικών Ασφαλίσεων, με τρόπο που να επιτρέπει 
την κανονική και εύρυθμη λειτουργία της επιχείρησης. 

Αρθρο 33 

Αδειες για λόγους υγείας - εγκυμοσύνης 

1 Σε κάθε εργαζόμενο χορηγείται άδεια απουσίας για 
λόγους υγείας εφόσον προκύπτει από γραπτή γνωμά¬ 
τευση του αρμόδιου ιατρού ή επιτροπής του ΙΚΑ, σύμ¬ 
φωνα με τα οριζόμενα από την εργατική νομοθεσία. 

2 Στις έγκυες εργαζόμενες στη Δ.Ε.Υ.Α.Ε. χορηγείται 
άδεια σύμφωνα με τα οριζόμενα από την εργατική νομο¬ 
θεσία, ύστερα από την προσκόμιση του πιστοποιητικού 
εγκυμοσύνης από τον αρμόδιο ιατρό του ΙΚΑ. 

3 Στις μητέρες εργαζόμενες χορηγείται μειωμένο 
ωράριο εργασίας, σύμφωνα με τα οριζόμενα από την 
εκάστοτε ισχύουσα εργατική νομοθεσία. 

Άρθρο 34 

Άδειες χωρίς αποδοχές 

Κάθε εργαζόμενος έχει το δικαίωμα, μετά την εξά¬ 
ντληση της ετήσιας κανονικής του άδειας να λάβει 
άδεια απουσίας χωρίς αποδοχές για πραγματικά σο¬ 
βαρούς λόγους, σύμφωνα με τα οριζόμενα στην κάθε 
φορά ισχύουσα νομοθεσία. 

Άρθρο 35 
Ειδικές άδειες 

1 Στα συνδικαλιστικά όργανα του Νόμιμου Σωματείου 
της Δ.Ε.Υ.Α.Ε. χορηγείται συνδικαλιστική άδεια, όπως αυτή 
ορίζεται από την εκάστοτε ισχύουσα εργατική νομοθεσία. 

2 Στους εργαζόμενους χορηγείται κάθε ειδική άδεια, 
όπως αυτή προβλέπεται από την εκάστοτε ισχύουσα 
εργατική νομοθεσία. 

Άρθρο 36 
Γονική Άδεια 

Σε κάθε εργαζόμενο χορηγείται γονική άδεια όπως αυτή 
ορίζεται από την εκάστοτε ισχύουσα εργατική νομοθεσία. 

Άρθρο 37 

Άδειες ολιγόωρης απουσίας 

Στη διάρκεια της εργασίας ο Γενικός Διευθυντής ή 
οι Προϊστάμενοι των Τμημάτων δύνανται να χορηγούν 
ολιγόωρη άδεια απουσίας στον εργαζόμενο για σοβα¬ 
ρούς κατά την κρίση του λόγους και μέχρι συνολικά 8 
ώρες τον χρόνο. Οι πάνω των 8 ωρών ολιγόωρες άδειες 
αφαιρούνται από την κανονική άδεια. 

ΚΕΦΑΆΑΙΟ ΣΤ 
ΠΕΙΘΑΡΧΙΚΟ ΔΙΚΑΙΟ 

Άρθρο 38 

Πειθαρχικές Παραβάσεις 

1 Κάθε παράβαση υπηρεσιακού καθήκοντος, που οφεί¬ 
λεται σε πρόθεση ή βαριά αμέλεια του εργαζόμενου, 
αποτελεί πειθαρχικό παράπτωμα. 

2 Το υπηρεσιακό καθήκον προσδιορίζεται με βάση τις 
υποχρεώσεις που απορρέουν για το προσωπικό από τη 
σύμβαση εργασίας (Ο.Ε.Υ.), τις οδηγίες και διαταγές των 
ιεραρχικά προϊσταμένων καθώς και από τη φύση της 
υπηρεσίας κάθε ειδικότητας και θέσης, όπως το περι¬ 
εχόμενο της καθορίζεται από τους κανόνες επιστήμης 
και τέχνης, από τους κανόνες της κοινής πείρας, από τις 
συνήθειες που έχουν παγιωθεί στη Δ.Ε.Υ.Α.Ε. και τους 
κανόνες της καλής πίστης και του κοινωνικού σκοπού 
που εξυπηρετεί η Επιχείρηση. 

Άρθρο 39 

Πειθαρχικά παραπτώματα 

Πειθαρχικό παράπτωμα συνιστά κάθε υπαίτια πράξη 
ή παράλειψη του εργαζομένου που αποτελεί παράβαση 
υπηρεσιακού καθήκοντος ή αντίκειται στην υπηρεσιακή 
τάξη ή είναι επιζήμια στα συμφέροντα της Δ.Ε.Υ.Α.Ε. 

Το υπηρεσιακό καθήκον προσδιορίζεται από τον Ο.Ε.Υ., 
τις οδηγίες και τις διατάξεις των ιεραρχικά προϊσταμέ¬ 
νων, καθώς και από τη φύση της υπηρεσίας κάθε ειδι¬ 
κότητας και θέσης, όπως το περιεχόμενο καθορίζεται 
από τους κανόνες της επιστήμης και της τέχνης, από 
τους κανόνες της κοινωνικής πείρας και τους κανόνες 
της καλής πίστης και του κοινωνικού σκοπού που εξυ¬ 
πηρετεί η Επιχείρηση. 


Ενδεικτικά πειθαρχικά παραπτώματα είναι: 

• Η αναξιοπρεπής και ανάρμοστη συμπεριφορά και 
διαγωγή μέσα στην υπηρεσία τόσο απέναντι σε υφιστα¬ 
μένους, προϊσταμένους όσο και σε τρίτους. 

• Η αδιαφορία, η αμέλεια, η ατελής εκτέλεση, η αδικαι¬ 
ολόγητη αποχή ή και η άρνηση εκτέλεσης της εργασίας 
που έχει ανατεθεί στον εργαζόμενο. 

• Η αδικαιολόγητα καθυστερημένη προσέλευση ή 
πρόωρη αποχώρηση από την εργασία, καθώς και η 
αδικαιολόγητη διακοπή της. 

• Η παράλειψη άσκησης του επιβεβλημένου υπηρε¬ 
σιακού ελέγχου. 

• Η με οποιοδήποτε τρόπο δυσφήμιση της επιχείρη¬ 
σης και του προσωπικού της. 

• Η φθορά από εγκατάλειψη ή κακή χρήση, η απώλεια 
αντικειμένων (υλικά, εργαλεία, μηχανήματα κ.λ.π.) που 
αποτελούν περιουσία της επιχείρησης, καθώς και η μη 
έγκαιρη αναφορά στους προϊσταμένους της φθοράς ή 
της απώλειας τους. 

• Η κατάθεση ανακριβών στοιχείων για την προσωπική 
ή οικογενειακή κατάσταση, με σκοπό την λήψη οποιων- 
δήποτε επιδομάτων ή παροχών. 

• Η επέμβαση στους εγκατεστημένους μετρητές χω¬ 
ρίς εντολή της αρμόδιας υπηρεσίας. 

• Η χρησιμοποίηση τρίτων προσώπων για απόκτηση 
εύνοιας υπηρεσιακής. 

• Η αποσιώπηση πειθαρχικών παραπτωμάτων ή πλημ¬ 
μελούς εκτέλεσης καθηκόντων των υφισταμένων από 
τους προϊσταμένους. 

• Η υπεξαίρεση των περιουσιακών στοιχείων της 
Δ.Ε.Υ.Α.Ε. 

• Η χρησιμοποίηση υπηρεσιακών πληροφοριών που 
κατέχει ο εργαζόμενος για δική του ωφέλεια, ή ωφέλεια 
προσώπων που συνδέονται με αυτόν. 

• Η άμεση ή η έμμεση συμμετοχή σε δημοπρασία 
ανάθεσης έργου ή προμηθειών της επιχείρησης. 

• Η μη τήρηση του ωραρίου εργασίας που έχει ορι- 
σθεί. 

• Η άρνηση εκτέλεσης εντολής για μετακίνηση από 
τμήμα σε τμήμα παρεμφερές και εφόσον δεν δημιουρ- 
γείται βλαπτική μεταβολή των συνθηκών εργασίας για 
τον εργαζόμενο. 

• Η χρησιμοποίηση περιουσιακών στοιχείων της επι¬ 
χείρησης που είναι εμπιστευμένα στον εργαζόμενο για 
διεκπεραίωση ξένων με την επιχείρηση έργων, ή η ιδι¬ 
οποίηση περιουσιακών στοιχείων της Δ.Ε.Υ.Α.Ε. 

• Η τέλεση σε βάρος της Δ.Ε.Υ.Α.Ε. ενός από τα ποι¬ 
νικά αδικήματα που αποτελούν κώλυμα πρόσληψης, 
σύμφωνα με το άρθρο 27 του παρόντος Οργανισμού. 

• Κάθε παράβαση του παρόντος Οργανισμού, όπως 
και κάθε άλλου κανονισμού της Επιχείρησης ή των 
αποφάσεων και εντολών της Διοίκησης, της Γενικής 
Διεύθυνσης και των Προϊσταμένων των Τμημάτων. 

Άρθρο 40 
Πειθαρχικές Ποινές 

1. Κάθε πειθαρχικό παράπτωμα έχει σαν άμεση συνέ¬ 
πεια την επιβολή πειθαρχικής ποινής. 

2. Για το ίδιο πειθαρχικό παράπτωμα επιτρέπεται να 
επιβληθεί μόνο μία φορά πειθαρχική ποινή. 

3. Πειθαρχική ποινή δεν επιβάλλεται για πειθαρχικό 
παράπτωμα που δεν προβλέπεται από τον παρόντα 
Οργανισμό. 

4. Η δίωξη και η τιμωρία κάθε πειθαρχικού παραπτώ¬ 
ματος αποτελεί υπηρεσιακό καθήκον. 

5. Οι πειθαρχικές ποινές διακρίνονταί: 

5.1. Η προφορική ή γραπτή παρατήρηση. Επιβάλλεται 
για παραπτώματα των μισθωτών μικρής σημασίας. Εί¬ 
ναι η ελαφρότερη από τις πειθαρχικές ποινές (καθαρά 
ηθική). 

5.2. Η έγγραφη επίπληξη. Είναι η αμέσως σοβαρότερη 
ποινή. Επιβάλλεται για βαρύτερα πειθαρχικά παραπτώ¬ 
ματα των μισθωτών και σε περίπτωση υποτροπής των 
παραπτωμάτων που τιμωρούνται με παρατήρηση. 

5.3. Το πρόστιμο μέχρι και τις αποδοχές δύο μηνών. 
Επιβάλλεται σε βαρύτερα πειθαρχικά παραπτώματα. 

5.4. Η προσωρινή απόλυση (αργία) μέχρι τρεις μήνες 
σε κάθε ημερολογιακό έτος. Επιβάλλεται σε σοβαρά 
πειθαρχικά παραπτώματα, που διαπράττονται καθ’ υπο¬ 
τροπή. 

5.5. Η οριστική απόλυση. Επιβάλλεται όταν ο εργα¬ 
ζόμενος: 

- διαπράξει σε βάρος της Δ.Ε.Υ.Α.Ε. ένα από τα ποινικά 
αδικήματα που αποτελούν κώλυμα πρόσληψης και 

- τιμωρηθεί πέντε φορές μέσα σε ένα έτος με ποινή 
προστίμου ή προσωρινής παύσης ή και τα δύο είδη 
ποινής. 

5.6. Ο χαρακτηρισμός της βαρύτητας των πειθαρχικών 
παραπτωμάτων γίνεται από τα πειθαρχικά όργανα στα 
πλαίσια της καλής πίστης, των συναλλακτικών συνηθει¬ 
ών και των χρηστών ηθών. 

Άρθρο 41 

Πειθαρχικές διαδικασίες 

Τα πειθαρχικά όργανα διακρίνονταί σε μονομελή και 
πολυμελή. 

1. Μονομελή όργανα είναι: 

1.1. Ο Γενικός Διευθυντής για όλο το προσωπικό. 

1.2. Οι Προϊστάμενοι των Τμημάτων για το προσωπικό 
που υπάγεται στην υπηρεσία τους. 

1.3. Ο Γενικός Διευθυντής και οι Προϊστάμενοι Τμημά¬ 
των δικαιούνται να επιβάλουν τις πειθαρχικές ποινές 
της προφορικής ή γραπτής παρατήρησης, της έγγραφης 
επίπληξης και του προστίμου μέχρι τις αποδοχές: 

• Πέντε ημερών ο Προϊστάμενος Τμήματος. 

• Οκτώ ημερών ο Γενικός Διευθυντής. 

2. Το πενταμελές Πειθαρχικό Συμβούλιο που συγκρο¬ 
τείται από τον Πρόεδρο του Δ.Σ. της Δ.Ε.Υ.Α.Ε., δύο 
μέλη του Διοικητικού Συμβουλίου, που ορίζονται από 
αυτό, τον Γενικό Διευθυντή και τον Προϊστάμενο του 
Τμήματος, στον οποίο ανήκει ο εργαζόμενος που πα- 
ραπέμπεται. 

3. Πολυμελές πειθαρχικό όργανο είναι το Διοικητικό 
Συμβούλιο της Επιχείρησης το οποίο μπορεί να επιβάλει 
όλες τις ποινές που προβλέπονται από το άρθρο 41. 
Δηλαδή από την προφορική παρατήρηση μέχρι και την 
οριστική απόλυση. 

4. Το πρόστιμο υπολογίζεται επί των τακτικών απο¬ 
δοχών και παρακρατείται από τον πρώτο μετά την 
απόφαση μήνα. 

5. Οι τιμωρημένοι με προσωρινή ή οριστική απόλυση 
τίθενται εκτός υπηρεσίας αμέσως μόλις τους κοινοποι¬ 
ηθεί η τελεσίδικη απόφαση. 

6. Οι πειθαρχικές παραβάσεις των Προϊσταμένων των 
Τμημάτων τιμωρούνται με απόφαση του Διοικητικού 
Συμβουλίου της Επιχείρησης ύστερα από εισήγηση του 
Γ ενικού Διευθυντή. 


7. Οι πειθαρχικές παραβάσεις του Γ ενικού Διευθυντή 
τιμωρούνται με απόφαση του Διοικητικού Συμβουλίου 
της Επιχείρησης ύστερα από εισήγηση του Προέδρου 
της Δ.Ε.Υ.Α.Ε. 

8. Το Διοικητικό συμβούλιο μπορεί να εξετάζει πει¬ 
θαρχικά παραπτώματα σε πρώτο βαθμό και σε δεύτερο 
κατόπιν έφεσης του τιμωρηθέντος. 

9. Για την επιμέτρηση της ποινής λαμβάνεται υπό¬ 
ψη η προηγούμενη συμπεριφορά του εργαζομένου, το 
ύψος της υλικής ή ηθικής βλάβης που έχει υποστεί η 
επιχείρηση, τυχόν υποτροπή ή συρροή παραπτωμάτων. 

10. Σε περίπτωση συρροής παραπτωμάτων επιβάλλε¬ 
ται η ποινή που αντιστοιχεί στο βαρύτερο παράπτωμα. 

Αρθρο 42 

Απολογία 

1) Με εξαίρεση την προφορική ή γραπτή παρατήρηση, 
καμία πειθαρχική ποινή δεν επιβάλλεται χωρίς προη¬ 
γούμενη έγγραφη επί αποδείξει κλήση σε απολογία 
του εργαζομένου. 

2) Η απολογία υποβάλλεται μέσα σε πέντε (5) ημέρες 
από την επίδοση της έγκλησης. Εάν παρέλθει η προ¬ 
θεσμία χωρίς να συνταχθεί απολογία, συντάσσεται η 
πειθαρχική απόφαση, η οποία κοινοποιείται με απόδειξη 
στον καταδικασθέντα. 

3) Η κλήση σε απολογία ορίζει το πειθαρχικό αδίκημα 
για το οποίο κατηγορείται ο εργαζόμενος. 

Ο εργαζόμενος μέσα σε πέντε (5) ημέρες από την 
κοινοποίηση σε αυτόν της πειθαρχικής απόφασης δι¬ 
καιούται να ασκήσει έφεση ενώπιον του Διοικητικού 
Συμβουλίου προσκομίζοντας νέα στοιχεία. 

Οι πειθαρχικές αποφάσεις πρέπει να είναι επαρκώς 
δικαιολογημένες να περιέχουν τα πραγματικά περιστα¬ 
τικά του πειθαρχικού παραπτώματος και τον χρόνο που 
έγινε αυτό. 

Το Διοικητικό Συμβούλιο μπορεί με απόφαση του να 
ορίσει σε ένα από τα μέλη του ή σε κάποιον από τους 
Προϊσταμένους των Τμημάτων να αναθέτει τη διενέρ¬ 
γεια ένορκης διοικητικής εξέτασης. Ο αναλαμβάνων 
το εν λόγω έργο πρέπει εντός μηνός να υποβάλει στο 
Διοικητικό Συμβούλιο το πόρισμα της εξέτασης. 

Αρθρο 43 
Βιβλίο ποινών 

Το Γραφείο Διοικητικών Υπηρεσιών της Επιχείρησης 
τηρεί βιβλίο ποινών στο οποίο οφείλει να αναγράφει: 

- Το ονοματεπώνυμο του μισθωτού στον οποίο επι¬ 
βλήθηκε η ποινή. 

- Η αιτία επιβολής αυτής. 

- Η ημερομηνία παρακράτησης του προστίμου και ο 
αριθμός της σχετικής απόφασης. 

- Το είδος της ποινής. 

Αρθρο 44 

Παραγραφή πειθαρχικών παραπτωμάτων 

1) Τα πειθαρχικά παραπτώματα παραγράφονται εάν 
περάσει ένας χρόνος από την ημέρα διάπραξης εφόσον 
έγιναν γνωστά στα όργανα που ασκούν την πειθαρχική 
δίωξη. Διαφορετικά μετά ένα έτος από την ημέρα που 
έλαβαν γνώση τα όργανα αυτά. 

2) Η παραγραφή προγενέστερου πειθαρχικού παρα¬ 
πτώματος αναβάλλεται για όσο χρόνο διαρκεί η πει¬ 
θαρχική διαδικασία που κινήθηκε για μεταγενέστερο 
παράπτωμα. 

3) Πειθαρχικό παράπτωμα που έχει παραγραφεί και 
διατυπώνεται στη διερεύνηση άλλου παραπτώματος, 
λαμβάνεται υπόψη στο μέγεθος της ποινής που τυχόν 
θα επιβληθεί. 

4) Όταν ασκηθεί πειθαρχική δίωξη και κλήση σε απο¬ 
λογία το παράπτωμα παραγράφεται αν μέσα σε ένα 
έτος από την κλήση σε απολογία δεν εκδοθεί απόφαση 
αρμοδίου πειθαρχικού οργάνου. 

5) Το Διοικητικό Συμβούλιο μπορεί να συγκροτεί εξε¬ 
ταστική επιτροπή για κάθε περίπτωση σοβαρού πειθαρ¬ 
χικού παραπτώματος που θα ερευνά όλες τις εκδοχές 
και τις πτυχές κατά την κρίση της. Η εξεταστική επι¬ 
τροπή συγκροτείται από μέλη του Δ.Σ. και από υπηρε¬ 
σιακούς παράγοντες. Η εξεταστική επιτροπή προβαίνει 
σε κάθε ενέργεια που κρίνει απαραίτητη για τη διερεύ- 
νηση του πειθαρχικού παραπτώματος. Μετά το πέρας 
των ενεργειών της, υποβάλλει πόρισμα στο Διοικητικό 
Συμβούλιο που αξιολογεί και κρίνει ελεύθερα μαζί με 
τα υπόλοιπα στοιχεία για την έκδοση της απόφασης 
του χωρίς να δεσμεύεται από αυτό. 

6) Η κίνηση της πειθαρχικής δίωξης και η επιβολή 
πειθαρχικής ποινής καθώς και της ποινής της οριστικής 
απόλυσης είναι ανεξάρτητη από την κίνηση της ποινικής 
δίωξης, ακόμα και σε περιπτώσεις που ο νόμος προα¬ 
παιτεί την υποβολή μήνυσης ή έγκλησης. 

7) Η έκδοση αμετάκλητης αθωωτικής απόφασης ποινι¬ 
κού δικαστηρίου δίνει το δικαίωμα στον εργαζόμενο που 
τιμωρήθηκε με ποινή οριστικής απόλυσης να ζητήσει με 
αίτηση του την επανάληψη της πειθαρχικής διαδικασίας 
από το Διοικητικό Συμβούλιο. 

ΑΠΟΛΥΣΗ ΠΡΟΣΩΠΙΚΟΥ 
ΚΕΦΑΛΑΙΟ Ζ' 

ΛΥΣΗ ΤΗΣ ΕΡΓΑΣΙΑΚΗΣ ΣΧΕΣΗΣ 
Άρθρο 45 

Αυτοδίκαιη λύση της εργασιακής σύμβασης 

1 Η σύμβαση εργασίας λύεται αυτοδίκαια και χωρίς 
προειδοποίηση ή καταγγελία την ημέρα που ο ερ¬ 
γαζόμενος θα συμπληρώσει όλες τις προϋποθέσεις 
για συνταξιοδότηση λόγω γήρατος, όπως αυτές κα¬ 
θορίζονται και απαιτούνται από τους ισχύοντες κάθε 
φορά Νόμους. 

2 Αν ο εργαζόμενος παρά τη συμπλήρωση του ορί¬ 
ου ηλικίας δεν συγκεντρώσει τις απαιτούμενες ημέρες 
εργασίας για τη συνταξιοδότηση του, το Διοικητικό 
Συμβούλιο, μετά από αίτηση του, μπορεί να παρατείνει 
την εργασιακή σύμβαση μέχρι την συμπλήρωση των 
ημερών αυτών, όχι όμως πέρα από το 70ο έτος ηλικίας 
του και εφόσον το επιτρέπει η υγεία του. 

Αρθρο 46 

Απόλυση Τακτικού Προσωπικού 

Το τακτικό προσωπικό της Δ.Ε.Υ.Α.Ε. απολύεται με 
απόφαση του Διοικητικού Συμβουλίου και ύστερα από 
γραπτή καταγγελία της εργασιακής σύμβασης στις ακό¬ 
λουθες περιπτώσεις: 

- Αν του επιβληθεί η πειθαρχική ποινή της οριστικής 
απόλυσης. 

- Αν απουσιάσει αδικαιολόγητα από την υπηρεσία του 
επί οκτώ (8) συνεχείς εργάσιμες ημέρες ή δεκαπέντε 
(15) εργάσιμες ημέρες συνολικά μέσα στο ίδιο έτος. 


- Ο εργαζόμενος απολύεται ή αποχωρεί από την 
εργασία του σε περίπτωση σωματικής ή πνευματικής 
ασθένειας που τον καθιστά ανίκανο για εργασία. Η ανι¬ 
κανότητα πιστοποιείται με γνωμάτευση της αρμόδιας 
επιτροπής του ΙΚΑ ή Δημόσιου Νοσηλευτικού Ιδρύματος. 

Αρθρο 47 

Παραίτηση Προσωπικού 

1 Το προσωπικό που υπηρετεί στη Δ.Ε.Υ.Α.Ε. δικαιού¬ 
ται να παραιτηθεί οποτεδήποτε, με υποβολή γραπτής 
δήλωσης στο Διοικητικό Συμβούλιο της Επιχείρησης. 

2 Η λύση της εργασιακής σύμβασης επέρχεται μετά 
την πάροδο τριάντα (30) ημερών από την έκδοση της 
απόφασης του Διοικητικού Συμβουλίου ή μετά την πά¬ 
ροδο σαράντα πέντε (45) ημερών από την υποβολή της 
αίτησης και την παράλειψη του Διοικητικού Συμβουλί¬ 
ου να εκδώσει απόφαση. Σε περίπτωση σοβαρού και 
σπουδαίου λόγου η λύση της εργασιακής σύμβασης 
επέρχεται την ημέρα γνωστοποίησης του λόγου αυτού 
στον Πρόεδρο και το Γενικό Διευθυντή της Επιχείρησης. 

3 Ο εργαζόμενος μπορεί ελεύθερα να ανακαλέσει 
γραπτά την παραίτηση του πριν αυτή εισαχθεί στο 
Διοικητικό Συμβούλιο για συζήτηση. 

Μετά την έκδοση της σχετικής απόφασης του Διοι¬ 
κητικού Συμβουλίου ο εργαζόμενος μπορεί με νέα του 
δήλωση να ανακαλέσει την παραίτηση του μέσα σε 
δέκα πέντε (15) ημέρες από την έκδοση της απόφασης. 

Το Διοικητικό Συμβούλιο έχει το δικαίωμα να μην απο¬ 
δεχθεί τη δήλωση ανάκλησης της παραίτησης. 

4 Το Διοικητικό Συμβούλιο έχει το δικαίωμα να παρα¬ 
τείνει το χρόνο αποχώρησης του εργαζομένου για τόσο 
χρονικό διάστημα όσο είναι απολύτως απαραίτητο για 
την τακτοποίηση των αναγκαίων και ειδικών εκκρεμο¬ 
τήτων που έχουν σχέση με την εργασία του. 

5 Ο παραιτούμενος υπάλληλος δεν μπορεί να εγκατα- 
λείψει τη θέση του πριν παρέλθει ο χρόνος λύσης της 
εργασιακής σύμβασης, μέσα στον οποίο είναι υποχρε¬ 
ωμένος να τακτοποιήσει κάθε διαχειριστική, οικονομική 
ή άλλου είδους εκκρεμότητα με την Επιχείρηση. 

Άρθρο 48 

Κίνητρα Εθελούσιας Εξόδου 

1 Το προσωπικό της Δ.Ε.Υ.Α.Ε., με σκοπό την διευκό¬ 
λυνση της επιχείρησης για την ανανέωση του προσω¬ 
πικού της, εφόσον, τεθεί από την Επιχείρηση σε συνερ¬ 
γασία με τους εργαζόμενους και εφόσον συντρέχουν 
οι προϋποθέσεις για την συνταξιοδότησή του, έχει τη 
δυνατότητα να αποχωρεί οικειοθελώς από την εργασία 
του πριν τη συμπλήρωση του ανωτάτου ορίου ηλικίας 
για συνταξιοδότηση. 

2 Στην περίπτωση αυτή καταβάλλεται ως κίνητρο πρό¬ 
σθετη αποζημίωση της οποίας το ύψος και ο τρόπος 
καταβολής καθορίζονται με απόφαση του Διοικητικού 
Συμβουλίου της Δ.Ε.Υ.Α.Ε, εφόσον αυτό δεν απαγορεύ¬ 
εται από την ισχύουσα νομοθεσία. 

3 Η απόφαση του Διοικητικού Συμβουλίου πρέπει να 
είναι γενική και να προβλέπει την καταβολή της ανω¬ 
τέρω αποζημίωσης ομοιόμορφα σε όλο το προσωπικό. 

4 Για την αποχώρηση και την καταβολή της πρό¬ 
σθετης αποζημίωσης απαιτείται υποβολή σχετικής αί¬ 
τησης από τον ενδιαφερόμενο, που εγκρίνεται κάθε 
φορά από το Διοικητικό Συμβούλιο της Δ.Ε.Υ.Α.Ε. Το 
Διοικητικό Συμβούλιο μπορεί να απορρίψει την αίτηση 

αν το επιβάλλουν οι ανάγκες της υπηρεσίας ή δεν το 
επιτρέπει η οικονομική κατάσταση της Επιχείρησης ή 
εάν το απαγορεύει κάποια διάταξη νόμου. 

ΚΕΦΑΛΑΙΟ Η' 

ΑΛΛΕΣ ΔΙΑΤΑΞΕΙΣ 

Αρθρο 49 

Μετάταξη προσωπικού που κατέχει οργανικές θέσεις 

1 Μεταβολή του κλάδου ή της κατηγορίας ή της ει¬ 
δικότητας που ανήκει ο μισθωτός (μετάταξη) γίνεται 
από το Διοικητικό Συμβούλιο της Επιχείρησης ύστερα 
από αίτηση του ενδιαφερομένου, εφόσον υπάρχει κενή 
θέση και ο μετατασσόμενος έχει τα προσόντα για την 
κατάληψη θέσης στην οποία μετατάσσεται. 

2 Για τη μετάταξη θα πρέπει να εκφράσουν γραπτώς 
τις απόψεις τους ο Γενικός Διευθυντής της Επιχείρησης, 
και ο Προϊστάμενος του τμήματος προέλευσης αλλά και 
προορισμού του ενδιαφερομένου. 

Αρθρο 50 

Μετακίνηση προσωπικού 

1 Η οριστική μετακίνηση του προσωπικού από τη μια 
Υπηρεσία στην άλλη δεν επιτρέπεται, εκτός αν την επι¬ 
βάλλουν ειδικές ανάγκες της Υπηρεσίας. Η μετακίνηση 
γίνεται με απόφαση του Διοικητικού Συμβουλίου. 

2 Επιτρέπεται η προσωρινή μετακίνηση του προσω¬ 
πικού από Τμήμα σε Τμήμα ή από Γραφείο σε Γραφείο 
για εξυπηρέτηση πρόσκαιρων έκτακτων αναγκών της 
επιχείρησης. Η προσωρινή μετακίνηση γίνεται, ύστερα 
από πρόταση των Προϊσταμένων των Τμημάτων, με 
απόφαση του Γενικού Διευθυντή, στην οποία ορίζεται 
η ανάγκη που την επέβαλε και η διάρκεια παραμονής 
του εργαζόμενου στο νέο Τμήμα. 

3 Επιτρέπεται η μετακίνηση του προσωπικού από 
Τ μήμα σε Τ μήμα ή από γραφείο σε γραφείο της ίδιας 
Υπηρεσίας με σκοπό αφενός τη σφαιρική ενημέρωση 
του προσωπικού στα ζητήματα της Επιχείρησης του και 
αφετέρου την κάλυψη των έκτακτων αναγκών. 

4 Η μετακίνηση από Τ μήμα σε Τ μήμα γίνεται με από¬ 
φαση του Γ εν. Διευθυντή σε συνεργασία με τους Προϊ¬ 
σταμένους των Τμημάτων, ενώ από γραφείο σε γραφείο 
γίνεται πάντοτε κατά την κρίση του Προϊσταμένου. 

Αρθρο 51 

Εβδομαδιαία κανονική απασχόληση προσωπικού 

1 Το προσωπικό της Δ.Ε.Υ.Α.Ε. εργάζεται εφαρμόζο¬ 
ντας την εκάστοτε ισχύουσα εργατική νομοθεσία ακο¬ 
λουθώντας την ισχύουσα νομοθεσία των ΟΤΑ. 

2 Το προσωπικό της Δ.Ε.Υ.Α.Ε. εφαρμόζει τις ημέρες 
επίσημης αργίας και ημιαργίας που ακολουθεί ο ΟΤΑ. 

3 Για το προσωπικό που απασχολείται πραγματικά τις 
Κυριακές ή τις ημέρες επίσημης αργίας σύμφωνα με την 
προηγούμενη παράγραφο, εφαρμόζονται οι εκάστοτε 
ισχύουσες διατάξεις της εργατικής νομοθεσίας. 

Αρθρο 52 

Ζημίες - Κάλυψη υπευθύνων 

1 Κάθε ζημιά που προκαλείται στην επιχείρηση από 
βαριά αμέλεια των εργαζομένων ή κακή εκτέλεση της 
ανατιθέμενης υπηρεσίας μπορεί να καταλογιστεί ολό¬ 
κληρη ή μέρος της στον υπεύθυνο για τη ζημία με 
απόφαση του Διοικητικού Συμβουλίου. 


2 Σε περίπτωση ατυχήματος, με απόφαση του Διοι¬ 
κητικού Συμβουλίου μπορεί να καλυφθεί μέρος ή σύ¬ 
νολο των δικαστικών εξόδων και εν γένει δαπανών του 
υπευθύνου της Δ.Ε.Υ.Α.Ε. που θα απαγγελθεί σε βάρος 
του ποινική κατηγορία, αν το ατύχημα οφείλεται σε 
ανώτερη βία ή σε συγγνωστή αμέλεια άσχετα από την 
τελική κρίση του Δικαστηρίου. 

3 Σε περίπτωση εργατικού ατυχήματος κατά τη διάρ¬ 
κεια των εκτελούμενων έργων, η Δ.Ε.Υ.Α.Ε. αναλαμβάνει 
την κάλυψη των επιβλεπόντων των έργων υπαλλήλων 
της, με τις προϋποθέσεις της παραγράφου 2 του πα¬ 
ρόντος άρθρου. 

Αρθρο 53 

Επίδοση εγγράφων στο προσωπικό 

Τα έγγραφα της Επιχείρησης που απευθύνονται σε 
οποιοδήποτε εργαζόμενο και έχουν σχέση με την εργα¬ 
σία και την υπηρεσιακή του κατάσταση, επιδίδονται σ' 
αυτόν με ευθύνη του γραφείου διοικητικών υπηρεσιών. 
Για το σκοπό αυτό το εν λόγω γραφείο τηρεί βιβλίο 
παραλαβής εγγράφων, που υπογράφεται από αυτόν που 
παραλαμβάνει το έγγραφο. 

Άρθρο 54 

Μεταβατικές διατάξεις και άλλες ρυθμίσεις 

1 Μετά την έγκριση του Οργανισμού αυτού τα στελέχη 
και όλο το προσωπικό της Δ.Ε.Υ.Α.Ε. τοποθετούνται με 
βάση τα τυπικά και ουσιαστικά προσόντα τους στις 
θέσεις που προβλέπονται από αυτόν. Δεν επιτρέπε¬ 
ται καμιά μεταβολή σε βάρος των εργαζομένων της 
Επιχείρησης σε ότι αφορά τη μισθολογική κατάσταση 
και εξέλιξη τους κατά την εφαρμογή του παρόντος 
Οργανισμού. 

2 Σε περίπτωση μείωσης του αριθμού των οργανικών 
θέσεων, το τακτικό προσωπικό που θα πλεονάζει δεν 
απολύεται, αλλά παραμένει σαν υπεράριθμο και τοπο¬ 
θετείται ανάλογα με την ειδικότητα και τα προσόντα 
του μέχρι τη συνταξιοδότηση του. 

3 Σε περίπτωση στράτευσης προσωπικού της επιχεί¬ 
ρησης, αυτό διατηρεί τη θέση του και εφαρμόζονται σ' 
αυτό οι εκάστοτε ισχύουσες περί των στρατευομένων 
διατάξεις της εργατικής νομοθεσίας. 

4 Κάθε ενδεχόμενη μεταβολή στη νομική μορφή της 
Δ.Ε.Υ.Α.Ε. δεν μπορεί να έχει καμία δυσμενή συνέπεια, 
οικονομική ή διοικητική σε βάρος του προσωπικού, που 
ήδη απασχολείται στη Δ.Ε.Υ.Α.Ε. κατά το χρόνο της 
μεταβολής. 

Άρθρο 55 

Ερμηνεία και ισχύς του παρόντος Οργανισμού 

1 Η ερμηνεία των διατάξεων του παρόντος Οργανι¬ 
σμού ανήκει στην αρμοδιότητα του Διοικητικού Συμ¬ 
βουλίου της Επιχείρησης. 

2 Η τροποποίηση του παρόντος Οργανισμού γίνεται 
με την κάθε φορά προβλεπόμενη νόμιμη διαδικασία. 

3 Μετά την έγκριση του Οργανισμού πρέπει να χορη¬ 
γηθεί με απόδειξη παραλαβής ένα αντίγραφο του σε 
κάθε εργαζόμενο. 

4 Αντίγραφο πρέπει να χορηγείται με απόδειξη πα¬ 
ραλαβής και σε κάθε νεοπροσλαμβανόμενο εργαζόμενο 
στο τακτικό προσωπικό. Η υπογραφή της απόδειξης 
παραλαβής του αντιγράφου του Οργανισμού έχει την 
αναμφισβήτητη έννοια ότι ο εργαζόμενος έλαβε πλήρη 
γνώση του και τον αποδέχεται σαν εργασιακή σύμβαση. 

Άρθρο 56 
Τελικές Διατάξεις 

Ο Οργανισμός αυτός θα αρχίσει να ισχύει αμέσως 
μετά την έγκριση του από τα αρμόδια όργανα. Μετά την 
έγκριση και την έναρξη ισχύος του καταργείται κάθε 
προηγούμενος Οργανισμός της Δ.Ε.Υ.Α.Ε. 

Από τις διατάξεις του παρόντος προκαλείται δαπάνη 
224.000,00 € από την 01.03.2013 έως την 31.12.2013 που 
βαρύνει τον ΚΑ 60 «Αμοιβές και έξοδα Προσωπικού». 


Για τα επόμενα έτη προκύπτει δαπάνη ετήσια ύψους 
269.000,00 € που θα προβλέπεται στους αντίστοιχους 
προϋπολογισμούς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 6 Μαρτίου 2013 

Ο Γενικός Γραμματέας Αποκεντρωμένης Διοίκησης 
ΑΘΑΝΑΣΙΟΣ ΚΑΡΟΥΝΤΖΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφιί ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ΐΌΐτι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.οί.ξΐι·) 


Ηλεκτρονική Διεύθυνση: ήίίρ://νννννν.β1.9Γ - θ-πιαϊΙ: ννβόπΐ35ίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


★ 02007900404130018 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 











































































